
Pratartis 


Kristaus dieviškasis asmuo šiandieniam netikinčiam pasau- 
liui yra mįslė. Bet tai ne naujiena. Ir šv. Povilas Apaštalas skun- 
dėsi savo laikais, skundėsi tais, kurie nesuprato Kristaus. Skaus- 
mo kupina širdimi prisimena jis, laiške Korintiečiams, žydus, ku- 
riems prikaltas ant kryžiaus Kristus Mesijas yra papiktinimas; 
liūdėdamas jis mini ir pagonis, kuriems prikaltasis ant kryžiaus 
pasaulio Gelbėtojas yra paikybė (plg. 1 Kor. I, 23). 

Bet yra ir kita žmonių dalis, pašauktieji, tikintieji, kaip iš 
žydų, taip ir iš pagonių graikų, kuriems Nukryžiuotasis yra Die- 
vo galybė ir Dievo išmintis (1 Kor. I, 24). Kaip „žodis apie kry- 
žių tiems, kurie žūna, yra paikybė“, taip „tiems, kurie išganomi, 
tai yra mums, jis yra Dievo galybė“, pastebi Apaštalas (1 Kor. I, 18). 

Išganymas glūdi kryžiuje. Pasauliui tai atrodo paika. Bet 
kaip tik, keistu supuolimu, Dievas pasirinko pasaulio išganymo 
priemone tai, kas pasauliui paika atrodo. Dievas tačiau tyčia tai 
padarė, kad sugėdintų pasaulio išmintinguosius. Jis taip pat pa- 
sirinko, kas pasauliui silpna, kad sugėdintų, kas stipra (1 Kor. I, 
27). Bet ši, kaip pastebi šv. Povilas, „iš Dievo einanti paikybė 
yra išmintingesnė už žmones ir iš Dievo einanti silpnybė stip- 
resnė už žmones“ (1 Kor. I, 25). Taigi Nukryžiuotasis „mums 
pasidarė Dievo išmintis, teisumas, pašventinimas ir atpirkimas“ 
(1 Kor. I, 30). Tokiu būdu, pasak Apaštalo, Dievo paskyrimu 
Kristus tapo mūsų nuteisintoju, pašventintoju ir gelbėtojų nuo 
visa pikta, nuo nuodėmės. 

Kristaus pasiuntinybę ant žemės jau angelas sapne Juoza- 
pui buvo nusakęs, pažymėdamas, kad gimsiantis Mesijas „išgel- 
bės savo tautą iš jųjų nuodėmių“ (Mat. I, 21). Tokiu jį skelbia 
ir Jonas Krikštytojas, nurodydamas savo mokytiniams Kristų kaip 
avinėlį, kurs bus paaukotas pasaulio nuodėmėms atleisti: „Štai 
Dievo avinėlis, štai, kurs atima pasaulio nuodėmę“ (Jon. I, 29). 
Kristus ir pats pareiškė atėjęs „gelbėtų, kas buvo pražuvę“ (Mat, 
XVIII, 11). Pažymi taip pat, kad „žmogaus Sūnus neatėjo, kad 
jam tarnautų, bet kad jis pats tarnautų ir duotų savo gyvybę 
kaipo atvadavimą už daugelį“ (Mork. X, 45). Tuo jis sielojosi 
visą savo gyvenimą. Ir kaip jis nerimo, iki tai įvykdė savo mir- 

timi ant kryžiaus! „Aš turiu būti pakrikštytas krikštu ir kaip ne- 
rimstu, iki tai bus atlikta“, sako jis prisimindamas savo mirtį ant 
kryžiaus (plg. Luk. XII, 50). Per Paskutinę Vakarienę Jėzus pats 
save iškilmingai tai mirčiai paaukoja: „Už juos aš pašvenčiu pats 
save, kad ir jie būtų pašventinti tiesoje“ (Jon. XVII, 19). 

Sename Įstatyme aukojamas gyvulių kraujas nepajėgė api- 
plauti žmonijos sąžinę nuo nuodėmės. „Kitaip juk būtų liautasi 
jas atnašavus“, pastebi šv. Povilas savo laiške Žydams (X, 2). 
Aukojant aukas veikiau buvo daroma tik nuodėmių atsiminimas: 
kad nuodėmė yra ir kad jos dėmė privalo būti nuplauta. Ožių 
ir veršių krauju juk negalima atimti nuodėmes (plg. Žyd. X,3 4). 
Reikėjo tad brangesnio kraujo, kraujo Dievo Sūnaus, kuris vie- 
nas turi galios nuplauti tą biaurią dėmę, kurią padarė nuodėmė, 
Todėl įeidamas į pasaulį, Kristus sako: „Aukos ir atnašos tu ne- 
norėjai, bet prirengei man kūną. Deginamosios aukos ir aukos 
už nuodėmes (gr. t.) tau nepatiko. Tuomet aš tariau: „Štai, atei- 
nu, — knygos rietime yra parašytą apie mane, — daryti tavo, 
o Dieve, valios“ (Žyd. X, 5—7). Ši Dievo Tėvo valia buvo, kad 
Kristus paaukotų save mirčiai ant kryžiaus, atnašautų save kaip 
kruviną auką, atpildydamas tai, ko negalėjo padaryti Senojo Įsta- 
tymo kruvinosios aukos, būtent, pašventinti žmones, sujungti 
juos su Dievu. O savo mirtimi ant kryžiaus, įvykdydamas Dievo 
valią, Kristus kaip tik žmones pašventino. „Toje valioje mes esa- 
me pašventinti: Jėzaus Kristaus kūno paaukojimu vieną kartą už 
visus“, sako šv. Povilas (Žyd. X, 10). Taip Kristus pasireiškė 
kartu kaip kunigas ir kaip atnaša: kunigas, kurs aukoja, atnaša, 
kuri aukojama yra. Kristus juk pats save paaukojo. 

Reik pripažinti, kad visa Jėzaus Kristaus veikla žemėje bu- 
vo kunigiška veikla, nuolatinis tarpininkavimas tarp dangaus ir 
žemės, tarp Dievo ir žmonių, nuolatinis žmonijos derinimas su 
Tėvu. Savęs paaukojimu permaldauti Tėvą už žmones, grąžinti 
jiems dievišką įsūnystę — štai jo rūpesnis čia žemėje, karščiau- 
siąs jo širdies noras nuo pat Įsikūnijimo valandos. “ 

Kristaus veikla žemėje pasireiškė įvairiomis lytimis. 

Atėjęs išganyti žmones, jis atkakliai kovoja su žmonijos iš- 
ganymo priešu — velniu. Dažnai jį išvaro iš žmonių, kuriuose 
jis buvo apsigyvenęs; jis gydo žmones, kurių ligos daugelį at- 
vejų buvo velnio apsėdimo pasėka; jis pats kovoja su velnio 
gundymais, mus skatindamas savo pavyzdžiu daryti panašiai; 
jis skelbia minioms gailestingąjį gerąjį Tėvą, į kurį reikia grįžti; 
jis maitina išalkusias minias padaugindamas duoną, kartu žadė- 

damas jiems dvasinio peno, kurio išdava — amžinas gyvenimas; 
jis meldžiasi už įtikėjusius į jį, kad jie pasiliktų viena, kaip ir jis 
su Tėvu yra vieną; jis pagaliau aukojasi mirčiai už savo avis ir 
savo krauju nuplauna jų nuodėmės dėmę, nugali mirtį -—— nuo- 
dėmės pasėką; tuo jis nugali ir velnią, kuris per nuodėmę vieš- 
patavo pasaulyje. Visa šita veikla yra kunigiška veikla; bet ypač 
mirdamas ant kryžiaus Kristus pasireiškė kaipo kunigas. Kuni- 
gystė juk ypač aukos aukojime pasireiškia. 

Bet Kristui to neužtenka. Ir danguj, kur jis įeina su savo 
krauju, nuopelnais, pasireiškia Kristaus kunigiškoji veikla. Sėdė- 
damas Tėvo dešinėje, jis užtaria tuos, kurie artinasi per jį į Dievą. 

Taigi labai svarbu ir naudinga pažinti tą galingąjį mūsų 
kunigą, tarpininką tarp Dievo ir mūsų, kurs „mums pasidarė 
Dievo išmintis, teisumas, pašventinimas ir atpirkimas“ (1 Kor. I, 
30), su kurio pasirodymu žemei prašvito nauja, išganymo era. 

Reik tačiau pažymėti, kad Kristaus atėjimas į pasaulį nebu- 
vo staigus, bet šimtmečiais paruoštas. Jis pažadėtas pirmiesiems 
tėvams, su pasiilgimu lauktas patrijarkų, skelbtas pranašų, kas- 
kart vis ryškesnėmis spalvomis jų atvaizduotas. Dievas pagaliau 
taip tvarkė kai kurių asmenų gyvenimą, taip pynė istorijos įvy- 
kius, kad šie pavaizduotų gyvenimą ir žygius ateisiančio pasau- 
lio Išganytojo. 

Žadėtasis žalčio Nugalėtojas ne tuoj po nuopuolio turėjo 
ateiti į pasaulį. Palikta laiko, kad pirmieji tėvai ir jų vaikai patys 
aiškiai pamatytų į kokią nelaimę įstūmė juos nuodėmė, nepaklus- 
numas Dievui; kad tą nelaimę atjausdami ir pergyvendami, su 
viltimi lauktų pagalbos iš dangaus ir, jos sulaukę, ją labiau bran- 
gintų negu brangino Dievo jiems pareikštą prielankumą ir geru- 
mą dar tebesant rojuje. 

Kartus buvo gyvenimas ištrėmime. Dar labiau jį sunkino 
nuodėmė, kuri lenkė žmogų prie žemės, viliodama užmiršti Die- 
vą. Deja, jos gundymams ne visada žmogus buvo atsparus. Taip 
atsirado žmonių, kurie nevaikščiojo su Dievu. 

Bet buvo ir kitaip manančių. Nežiūrint aplink juos viešpa- 
taujančios nuodėmės ir užmiršimo Dievo, jie puoselėjo savo šir- 
dyje užsilikusį tikėjimą į vieną Dievą ir guodėsi viltimi žadamo išga- 
nymo. Pagal savo supratimą ir išgales, jie garbino Dievą maldomis 
ir aukomis. Bet jie jautė, kad vargu jų dovanos gali Dievui patikti. 

Dievas tačiau jų kulto apeigų nenaikino. Jis net sutvarkė 
jas ir pakreipė tinkama kryptimi, apvilkdamas jas dvasinės pras- 
mės rūbais. Dabar tad atnašų liejamas ant altoriaus kraujas jau 

privalėjo vaizduoti Kristaus kraują, kurs turėjo būti išlietas už 
pasaulio nuodėmes. Izraelitų kunigas, kurs tas aukas aukoja ir 
meldžias už tautą, Jau privalo vaizduoti kitą kunigą-Kristų, kurio 
auka ir maldos tikrai pasieks dangiškojo Tėvo sostą, jį permal- 
daus ir plačiai atvers vartus visiems tiems, kurie seka tą Naujo- 
jo Įstatymo kunigą. 

Čia tenka prisiminti šv. Augustino išreikšta šiais žodžiais 
mintis: „Novum Testamentum in Vetere latet“ (Guaestiones in 
Heptateuchum, 1. 2, n. 73, PL 34, 623). Naujasis Įstatymas glū- 
di Sename kaip savo šešėly. Kitaip tariant, Senasis Įstatymas yra 
šešėlis būsimųjų, Naujojo Įstatymo dalykų (plg. Žyd. X, 1). Tie- 
sa, tie šešėliai privalo būti nušviesti Naujojo Įstatymo šviesos, bet 
jie ir patys per save gali mums šį tą pasakyti apie būsimuosius 
dalykus, nors pilno vaizdo jie duoti negali. į 

Senojo Įstatymo paruošiarnasis momentas yra svarbus ir 
reikšmingas. Šv. Povilas savo laiške Žydams, sugretindamas abu 
Įstatymu ir paaiškindamas vieną kitu, tai ryškiai įrodo. Panašus 
kai kurių taktų sugretinimas ir mums gali atskleisti kiek daugiau 
šviesos apie Kristų, kurs pasidarė vyriausiuoju kunigu per am- 
žius Melkizedeko būdu. 


I DALIS 


KRISTAUS KUNIGYSTĖS IR AUKOS 
ŠEŠĖLIAI SENAME ĮSTATYME 


I. Dievo kultas laikais prieš Mozę 


1. Religija ir Kultas 


Norint kalbėti apie Dievo kultą laikais prieš Mozę, tenka 
tarti keletą žodžių ir apskritai apie kultą. Tuo pat tenka išsitarti 
ir apie religiją. Kultas juk yra žymiausia religijos apraiška. 

Iš tiesų, religija ir kultas yra tai dvi viena kitai labai arti- 
mos sąvokos, ju tarp savęs susiję dalykai, kartais einą net si- 
nonimu. Žodžio „religija“ etimologija nėra tačiau galutinai nu- 
statyta. Vieni ją nori išvesti iš žodžio re-ligare, kiti iš re-legere, 
dar kiti iš re-eligere ar relinguerė!). Dar ir šiandien mokslinin- 
kai vienas po kito bando šio žodžio etimologiją nustatyti ?). 

Realioji tačiau religijos sąvoka mums yra žinoma. Tiesa, 
žodis „religija“, paimtas plačia prasme, lotynų kalboje turi ne 
vieną reikšmę. Taip, antai, sakant: religio erga parentes, superio- 
res, žodis religija reiškia teikimą tinkamos pagarbos tėvams, vy- 
resniesiems, Bažnytinių teisių kalboj žodžiai: religio, religiosi, turi 
technišką prasmę. Žodžiu „religiosi“ ten minimi vienuoliai, 0 „re- 
ligio“ pažymi vienuoliją. Jei tačiau šis žodis yra imamas griežta 
prasme, tai jis nusako morališką santykį žmogaus su Dievu, 
arba teikiamą Dievui kultą dėl Jo begalinės viršenybės žmogui 3). 

Tarp visų medžiaginio pasaulio būtybių žmogus yra vie- 
nintėlis padarinys, kurs gali savo protu pažinti savo Kūrėją, pa- 
žinti savo absoliučią pareinamybę nuo Dievo (ontologinis san- 
tykis). Ir kada žmogus šią pažintą savo pareinamybę nuo Dievo 
pripažįsta, Dievui nusilenkia, Jį pagarbina, teikia Jam kultą. „Prius 
est Deum scire, conseguens colere“, sako Laktancijus). Taigi 
kultas yra Dievo pažinimo pasėka, ir įeina į religijos sąvoką kaipo 
jos dalis. Šia prasme galima sakyti, kad religija yra žmogaus su 


1) Pr. Venckus. Fundamernitalinės Teologijos paskaitos, I dalis, Kaunas, 
1931, 3; D. M. Prūmmer. Manuale Theologiae Moralis, t. II, Friburgi Bris- 
goviae, 1923, 267 s. 

2) Pr. Dovydaitis. Etimologija ir sąvoka žodžio „religija“. Soter, 
1926, 1—18. 

3) Pr. Venckus, op. c. 3—4. 

4) Institutiones, IV, 4. 

Dievu morališkas santykis, pasireiškiąs tuo, kad žmogus pažįsta 
ir pripažįsta Dievą kaip visų daiktų Kūrėją, įstatymų Leidėją ir 
savo galutinį tikslą 9). 

Be abejo, šis pareinamybės nuo Dievo ir Jo viršenybės pri- 
pažinimas (kultas) pirmiausiai vidutiniais aktais (valios aktais ir 
proto aktais kaip pagrindas pirmiesiems) pasireiškia. Tai pagar- 
bos ir pasidavimo aktai. Tai garbinimas dvasioje ir tiesoje. 

Bet žmogus nėra vien dvasia. Jis turi ir kūną, nuo kurio 
siela, nors ne vidiniai (intrinsece), vis tik priklauso (extrinsece), 
ir yra naturalus santykiavimas tarp sielos ir kūno. Kūno, išori- 
niai aktai žadina vidinius aktus, juos remia; vidiniai aktai visai 
naturaliai išoriniai reiškiasi. Štai kodėl vidinio kulto aktams ata- 
tinka išorės aktai, išorinis kultas, kaip antai aukos, sakramentai 
ir kitokios apeigos. Tiesa, vidiniai aktai yra esminiai, pirminiai, 
išoriniai tik antriniai, imantieji visą vertę iš pirmųjų. Be jų išo- 
rinis kultas būtų veidmainystė. Bet šiaip jie yra naudingi, net 
reikalingi. Šv. Tomas Jabai teisingai šiuo reikalu išsireiškia: „Mens 
humana indiget ad hoc, ut coniungatur Deo, sensibilium manu- 
ductione... In divino cultu necesse est aliguibus corporalibus uti, 
ut eis guasi signis guibusdam mens hominis excitetur ad spiri- 
tuales actus, guibus Deo coniungitur. Et ideo religio habet gui- 
dem interiores actus guasi principales, et per se ad religionem 
pertinentes, exteriores vero actųs guasi secundarios et ad inte- 
riores actus ordinatos“ *). 

Kad žmogus visuomet juto išorinio kulto reikalą, liudija ir 
pati religijų istorija. Ištiesų, visose religijose randame maldas, 
aukų aukojimą ir kitas praktikas. Tik retkarčiais, išimtinai atrodo 
šių dalykų nėsą pas kai kurias tautelės. Bet gilesni tyrinėjimai 
parodė, kad kaip tik tos tautelės yra dekadentiškos, kad jų kul- 
tūrinė būklė nėra primityvi. Priešingai, pas primityviškas tautelės 
kulto reikalai yra jiems deramoj aukštumoj. Taigi ir iš religijų 
istorijos tenka išvesti, kad Dievybės kultas yra sveikos nesuga- 
dintos prigimties reikalas ir apraiška. 

Įvairiai gali pasireikšti žmogaus nusiteikimai Dievybės link, 
Pirmiausia yra adoracija, pagarbinimas Dievo Jam nusilenkiant, 
pripažįstant Jį pasaulio Viešpačiu, savo Kūrėju, pripažįstant savo 
pareinamybę nuo Jo ir Jo viršenybę. Pagaliau, žinant žmogui 
kiek daug malonių jis yra gavęs iš Dievo, kiek geradarybių yra 


5) Pr. Venckus, op. c. 4. 
6) II- II, gu. 81, a. 7. 

iš Jo patyręs, naturaliai kyla jame dėkingumo jausmas ir pasi- 
reiškia dėkojimu Dievui už visas patirtas iš Jo geradarybes. Bet 
kartu žmogus jaučia, kad ir toliau be Dievo pagalbos jis gy- 
venti negalės. Kyla tad jame maldavimai į Dievą, prašant ir to- 
liau jam teikti savo malonių. Visi šie nusiteikimai stipriais ryšiais 
žmogų riša prie Dievo. 

Kartais tačiau šie geri santykiai tarp Dievo ir žmogaus yra 
sudrumsti. Tai nuodėmės padaras. Dievas yra užrūstintas ir rei- 
kia Jis permaldauti. Žmogus sutelkia tada visas savo jėgas ir 
nusižemina prieš Dievą, prašydamas Jo dovanoti jam kaltę. No- 
riai jis užsideda sau ir bausmę už nuodėmę. Jis daro viską, kad 
tik Dievas būtų jam vėl maloningas. 

Visi šie jausmai, pribrendę žmogaus sieloje, stengias tuo- 
jau ir išoriniai pasireikšti. Juk kūnas yra žmogaus dalis ir siela 
veikia per kūną. Štai iš kur kyla įvairūs gestai, apeigos, aukos— 
dažnai pastebimi dalykai visose pasaulio religijose... Ryškiausiai 
tačiau Dievo kultas pasireiškia aukų aukojime. Tai yra Dievo 
kultas „par excellence“. 

Reikia pastebėti, kad šis išorinis Dievo garbinimas, Dievy- 
bės kultas, taip natūralus žmogui, yra ne tik žmogaus vidinio 
gyvenimo reikalas, bet ir pareiga. Juk žmogus savo siela ir kū- 
nu paeina nuo Dievo ir nuo jo priklauso; tad siela ir kūnas tu- 
ri prisidėti prie tos pareinamybės bei priklausomybės pripažini- 
mo ir pareiškimo. Dar daugiau. Žmogus yra socialinė būtybė, 
gyvenąs visuomenėje, kuri taip pat yra Dievo leista. Taigi ir 
kaipo jos narys žmogus privalo Dievui pagarbą atiduoti. 

Kadangi tačiau visuomenė yra tam tikras organizuotas vie- 
netas, ir bendri reikalai organizuotai patenkinami, iškyla reikalas 
ir kulto reikalus organizuotai atlikti. Čia iškyla reikalas tam tikro 
asmens, kurs visos grupės žmonių religinius nusiteikimus, mal- 
das suimtų į vieną ir jas Dievui įteiktų. Tas asmuo yra tai ku- 
nigas, tarpininkas tarp Dievo ir savo atstovaujamos visuomenės. 
Kunigas, kaip sako šv. Povilas, „yra įstatomas žmonėms tuose 
dalykuose, kurie liečia Dievą“ (Žyd. 5,.1). Kulto istorija beveik 
išimtinai apie tokį socialinį kultą ir bekalba. 

Šis socialinis kultas pastebimas kaip natūraliose, taip ir 
apreikštose religijose. Apreiškimu juk prigimties dalykai nebuvo 
suardyti, tik pakilninti, patobulinti. Tiesa, čia jau garbinamas ap- 
sireiškusis Dievas, Dievas, kurs nepaprastai žmogų yra numy- 
lėjęs ir kuriam yra paskyręs amžinai su Dievu gyventi. Natūras 
liose religijose ne kaip Dievo sūnus, bet kaip paprastas tarnas 

žmogus Dievui tarnauja su baime. Be to, šioje naujojoj santvar- 
koj dažniausiai Dievas pats nustato garbinimo formas, nurodo 
ir žmones, kurie kulto reikalais privalo rūpintis: jis juos šaukia 
pagal reikalą. „Nė vienas neima pats sau (šios) pagarbos, bet 
tik tas, kurs Dievo šaukiamas, kaip Aaronas“, sako šv. Povilas 
(Žyd. 5,4) apie Senojos Įstatymo kunigus. Tai juo labiau tinka 
tobuliausioj religijoj-krikščionybėj 7). 

Šioj studijoj teks atkreipti ypatingo dėmesio į Senojo Įsta- 
tymo kultą, kaip jis pasireiškė ir kas juo rūpinosi. Bet kartais 
teks atsižvelgti ir į kitas religijas ir ten ieškoti panašumų. Svei- 
kas žmogaus protas visuomet buvo linkęs pripažinti aukštesnę 
Būtybę ir pripažinti bei pareikšti savo pareinamybę ir priklauso- 
mybę nuo jos. Ir kur tik žmogus su šiais savo įsitikinimais at- 
vyko, kuo ne visur paliko šio savo tikėjimo pėdsakų. 

Religija ir kultas yra toks universalus faktas pasaulio tau- 
tų gyvenime, kad šiandien joks objektyvus stebėtojas mokslinin- 
kas jo paneigti negali. Senesnės nuomonės, esą pasaulyje tau- 
telių be religijos, be Dievybės kulto, ne vienas taip ir buvo pri- 
verstas atsisakyti, nors labai nenoromis. Juk tautelės be religi- 
jos būtų labai gražus argumentas jų ateizmui paremti. 

Bet čia įsikišo religinė etnologija, kas kart vis griežčiau 
įrodinėdama, kad nėra tautelės, nors ir primityviškiausios, be re- 
ligijos. Jos visos pripažįsta aukščiausią Būltybę, kuri yra jų tė- 
vas ir kurią reikia garbinti. Įdomiausia, kad pas labiausia primi- 
tyviškas tautelės, pav. pigmiejus, religija palyginamai gryniausia 
išliko. Be abejo, visa tai nė kiek neparemia idėjas evoliucijonistų, 
ieškančių žmogaus gyvuliškumui įrodyti argumentų pas labiau- 
siai nutolusias nuo kultūros tauteles 3). 


"7 Ch. — V. Hėris. Le Mystėre du Christ, Paris, 1928, 7 s. 

*) Labai teisingai apibūdina evoliucionistų dvasios būklę šiais laikais 
ir bergždžias jų pastangas surasti savo idėjoms paramos svetur Schieser sa- 
vo veikale „Moderne Einfiūhrung in eine Gottesgliubige Weltanschauung (Ha- 
belschwerdt i. Schlesien, 1929, 394); „Die Exsistenz religionsloser Vėlker in der 
Gegenwart ist ein frommer Wunsch und ein Phantasiegebilde degenerierter, 
unglūubiger Kulturvunschen der heutigen Zeit, die, um halbtierische Ge- 
sinnungsgenossen zu finden, zu den Wilden ihre Zuflucht nehmen mūssen, 
Die moderne Ethnologie aber stellt an wichtiges Resultat ihrer eingehenden 
Forschungen test, dass sžmtliche Naturvėlker Religion besitzen... Die mo- 
derne Ethnographie hat sogar festgestellt, dass gerade die primitivsten Na- 
turvėlker der Gegenwart—so die Pygmžen, Sidost—Australier und die Feu- 
erlinuder, welch letztere Darwin fūr religionslose und halbtierische Wesen 
ausgab-sogar den reinsten Gottesglauben unter den Naturvėlker haben- 
monoteistisch sind bzw. an einen Gott glauben. Dies gibt der evolutionisti- 

Reikia pripažinti, kad religijų istorijos srity darbuojasi ge- 
riausios mokslo pajėgos ir savo išvadomis palankiomis religijai 
jau spėjo gražiai užsirekomenduoti plačiajai visuomenei. Diena 
iš dienos mus pasiekia vis naujos žinios apie religinius kad ir 
primityviškiausių tautelių nusiteikimus, tiesa, kartais ne be paša- 
linių priemaišų ir kai kurių nukrypimų ?). 

Ne tik dabar gyvenančiose tautose religija aptinkama, Ja 
gyveno ir senosios dabar išnykusios tautos, kurių kultūriniais 
palikimais ir šiandien stebimės. Apie tų tautų religinius nusitei- 
kimus mums kalba ne senai atrastį altoriai ir šventyklos. Kaip 
didingi yra šventyklų pastatai Karnake ir Liuksore, senovės Tė- 
buose! Ir po keletos tūkstančių metų jie gražiai byloja apie jaus- 
mus tų žmonių, kurie statė savo dievams buveines. Palestinoj 
nors tokių didingų šventyklų neaptikta, bet vis tik jų yra rasta 
(Beisane ir k.); daug daugiau yra atkasta altorių, ant kurių turė- 
jo būti kraunamos aukos dievams 19). Graikijoj ir kitur prie 
šventyklų atrastos su įrašais lentos irgi parodo, kad tikėta dievais 
ir laukta iš jų reikale pagalbos. Deja, jų supratimas Dievo buvo 
labai netobulas, dalimi net žymiai klaidingas. Atsitolinęs nuo Ap- 
reiškimo šaltinių, jų tikėjimas nepasiliko grynas. Pirmutinė ir 
didžiausioji ų klaida ta, kad, užuot garbinę vieną tikrąjį Dievą, 
išpažino daugelį dievų, primesdami jiems net savo pačių pikčiau- 
sias ydas. Nežiūrint to, slėpėsi juose vieno tikrojo Dievo nu- 
jautimas. 

Viena tik tauta-Izraelis-išvengė tų neramių Dievybės ieško- 
jimo kelių. Abraomo juk ainijoje pasiliko tikrojo Dievo pažini- 
mas. Kartu buvo išsaugotos ir Dievo garbinimo formos. 

Senojo Įstatymo knygose niekur nereiškiama susirūpinimo 
įrodyti Dievo buvimas. Tai visų pripažįstamas dalykas. Kitaip 
manančius, kas atrodo retenybė, šventasis autorius lengva širdi- 
mi vadina paikais: „Paikasis sako savo širdyje: Nėra Dievo“ (Ps. 
XIII, 1). Taigi tautos masė buvo tikinti. Tik tas tikėjimas buvo 
sunkiai palaikomas grynas, reikalavo net pranašų įsikišimo. 

Čia, be abejo, didelės įtakos turėjo aplinka. Abraomas, 
prieš ateidamas į Chanaano žemę, gyveno Mezopotamijoj, stab- 
schen Behauptung vollends Todesstosz“. 

9) Plg. W. Schmidt. Der Ursprung der Gottesidee, 5 tom., Miinster 
i. W., 1926—1934; H. Pinard de 1a Boullaye. L'Etude comparėe des religions 
3, 2 tom., Paris, 1929; A: Le Roy. La Religion des Primitifs 5, Paris, 1925; 
Les Pygmėes, Tours, 1905. 


10) R. A. S. Macalister. A. Century of Excavation in Palestine, Lon- 
don, 1930, 271 ss. 

meldžių tarpe. Tai nepasiliko be įtakos jo giminei. Antai, jo ir 
brolio Nakoro tėvas Tarė tarnauja tuomet svetimiems dievams 
(Joz. XXIV, 2), tt y. garbina dievaičius. Dar ir Nakoro sūnus 
Labanas turi savo dievaičius (therafim), kuriuos pasivagia išbėg- 
dama su Jokūbu jo duktė Rakelė (plg. Pradž. XXXI, 19). Tiesa, 
Labano šeima dar tikėjo į tikrąjį Dievas (ten pat, 49 ir 53 eil.), 
bet tas tikėjimas jau buvo suteptas pagonių prietarais. 

Šiuo atžvilgiu nieko prikišti negalima Abraomui, Izaokui ir 
Jukūbui. Jų tikėjimo į Dievą grynumas yra pavyzdingas. Pats 
Dievas prabildamas į išrinktosios tautos žmones, mėgsta užtat 
save vadinti Abraomo Dievu, Izaoko Dievu ir Jokūbo Dievu 
(Iš. III, 6, 15). 

Negalima tačiau pasakyti tas pat apie grįžtančius izraelitus 
iš Egipto, kur jie turėjo progos ir laiko prisistebėti garbinimo 
stabų. Čia liaudis stabus laikė dievais, nepajėgdama atskirti at- 
vaizdą nuo vaizduojamo dievo. Panašus pavojus gręsė ir išei- 
nančiai iš Egipto Izraelio tautai. Visu griežtumu uždraudžiamas 
tad Jahvės paveikslas. 

Bet tauta nepratusi atitrauktai galvoti. Taip sudvasinta reli- 
gija jai sunkiai prieinanama. Štai kodėl prie pirmos progos, ne- 
sant prie jų Mozei, jie nusiliedina Jahvės paveikslą-veršį ir pra- 
deda jį garbinti !!). Tai buvo pradžia daugelio nukrypimų ypač 
vėlesniais amžiais, tautai jau gyvenant Palestinoj. Išlikusios ka- 
naaniečių tautelės Žadėtojoj Žemėj ir garbinusios stabus taip 
smarkiai savo pavyzdžiu veikė Dievo tautą, kad ši jų įtakai ne- 
atsispyrė. Stabų tad garbinimas ir Izraelyje prasiplatino: pradėta gar- | 
binti kanaaniečių ir kitų kaimyninių tautelių dievai bei jų stabai 1?). 

Stojo tada kovoti pranašai už Dievo teises ir tikėjimo gry- 
numą. Kova buvo ilga ir atkakli, pasibaigus neklaužados tautos 
ištrėmimu į vergiją. Prasidėjo tada atpildo ir apsikuopimo nuo 
stabmeldystės metai. Po kiek laiko Kristus turėjo atskleisti reli- 
gijos naujus horizontus ir padaryti ją Dievo garbinimu dvasioje 
ir tiesoje. 

2. Dievo Kultas patrijarchų laikais 


Dievo kultas patrijarchų laikais pasireiškia ypač aukų auko- 
jime. Aukų aukojimas Dievui yra tiek senas dalykas, kiek pati 
žmonija. Šv. Raštas juk kalba apie tai jau pirmuose savo pusla- 
piuose, aprašydamas kai kuriuos įvykius iš Adomo šeimos. Iš 


11) P. Heinisch. Das Buch Exodus, Bonn, 1934, p. 230 s. 
12) Fr. X. Kortleitner. De religione populari Israliiarum, Oeniponte, 1927, 

linksmybių sodo pirmieji tėvai jau buvo išvaryti, kada jiems gimė 
Kainas ir Abelis, du labai skirtingų jausmų sūnūs. Šv. Raštas 
juodu nurodo kaip pirmus aukotojus atnašų Dievui. Nepasakyta 
tačiau, kad tada juodu būtų pirmą kartą aukoję. Gal tai buvo 
ne pirmas kartas, tik minimas faktas gal buvęs ryškesnis už ki- 
tus savo liūdnomis pasekomis, brolžudybe. Nepasakyta taip pat, 
kas paskatinęs juodu tas aukas aukoti. Iš paties teksto išsireiš- 
kimo, rodos, būtų galima išvesti, kad juodu tas aukas aukojo 
savo iniciatyva, pajutę vidinį reikalą nusilenkti Dievui darant Jam 
atnašas. Autorius šiuo reikalu taip išsireiškia: „Ir po daugelio 
dienų atsitiko, kad Kainas atnašavo Viešpačiui iš žemės vaisių 
dovanas — minhah. Taipogi ir Abelis aukojo iš savo bandos 
pirmuonių ir iš jų riebumo“ (Pradž. IV, 3-4). Taigi iš teksto 
nematyti, kad Dievo apreiškimas būtų paakinęs juodu tas aukas 
daryti. 

Ir šv. Tomas mano, kad nebuvę specialaus tiesioginio Dievo 
apreiškimo dėl aukų atnašavimo, bet įkvėpiami pamaldumo se- 
nuoliai darę tai, kas jiems atrodė tinkamu Dievui garbinti; tarp 
kitko ir aukas aukoję 'š). Atnaša ryškiai pavaizduoja žmogaus at- 
sidavimą Dievui, ką, beabejo, jie norėję išreikšti. Tai turėdamas 
omeny, šv. Tomas ir priskiria aukų aukojimą įgimtajai teisei 14), 
Bet jis prileidžia taip pat, kad kai kuriuos kulto veiksmus atli- 
kinėti paveikęs pavyzdis asmenų turinčių pranašystės dvasią, ku- 
rie įkvėpimo veikiami įvedę į juos dalykų, turinčių galios vaizduo- 
ti ir Kristaus gyvenimo paslaptis 15). Tai tipai mesijaniškųjų dalykų. 

Dviejų brolių aukojami Dievui dalykai yra skirtingi. Kainas, 
kadangi jis buvo žemdirbys, atnašauja Viešpačiui dovanas iš že- 
mės vaisių; Abelis, kadangi jis yra avių (ir ožkų, ebr. s'on) pie- 
muo, aukoja iš savo bandos prieauglio. Bet šv. autorius pažymi, 
kad Abelio dovanos iš bandos buvo arba tai pirmuonės arba 
tai gyvulių riebumai, reiškia, rinktiniai dalykai, labiausiai brangi- 
nami. To tačiau autorius nepasako apie Kaino dovanas. Gal tai 
nebuvo pirmuonės, reiškia, mažiau vertingas dalykas Dievo akyse. 
Mat, Dievui paaukojant pirmuones, pirmutinius vaisius ir gyvu- 
lius, buvo ypatingai aiškiai pareiškiamos Dievo teisės į Jo kū- 
rinius. Štai kodėl Dievas jas sau savinosi (Iš. XXII, 29; XXXIV, 19), 

18) I—II, gu. 103, art. 1 ad 1. 

4) „Ex naturali ratione procedit, guod homo guibusdam sensibilibus 
rebus utatur offerens eas Deo in signum debitae subiectionis et honoris, 
secundum similitudinem eorum, gui dominis suis aligua offerunt in recogni- 
tionem dominii: hoc autem pertinet ad rationem sacrifici, et ideo oblatio 
sacriticii pertinet ad ius naturale“. II—-II, gu. 85, art. 1. 

Kas Dievui tų dalykų paaukoti nenorėjo, tarsi norėjo paneigti tas 
Dievo teises, ir, beabejo, toks Dievo palankumo pelnyti negalėjo. 
Štai kodėl veikiausiai Dievas nepažvelgė nei į Kainą nei į jo 
šykščiai atnašaujamas aukas, kai tuo tarpu „Viešpats pažvelgė 
į Abelį ir į jo dovanas“ (Pradž. IV, 4). Beabejo, gilaus tikėjimo 
įkvėpiamas, giliau atjausdamas Dievo teises jis aukojo Dievui 
geresnes savo bandos dalis. Tai aiškiai pripažįsta šv. Povilas 
savo laiške Žydams (XI, 4): „Tikėjimu Abelis atnašavo Dievui 
gausesnę (geresnę) auką negu Kainas, ir juo jis gavo liudijimą 
esąs teisus, Dievui liudijant apie jo dovanas“. 

Kaip Dievas paliudijo apie Abelio dovanas, kaip pareiškė 
savo pasitenkinimą jomis, nėra žinoma. Teodocijonas, Chryzos- 
tomas, Jeronimas, Ekumenijus, Primasius ir daugelis vėlesnių 
mokslininkų mano, kad tai nurodžiusi krintanti iš dangaus ug- 
nis, kuri sunaikino auką, kaip tai ne kartą yra atsitikę ir vėles- 
niais laikais, pav. su Aarono auka (Kun. IX, 24), Gedeono (Teis. 
VI, 21), Dovido (1 Kron. XXI, 26), Elijo (3 Kar. XVIII, 38) ir kt. 
Bet tai galėjo būti tik ypatinga Dievo palaima Abelio darbams 18), 

Iš visa ko atrodo, kad ne auka palenkė Dievą būti malo- 
ningu Abeliui, bet, priešingai, Abelio asmuo palenkė Dievą ma- 
loniai pažvelgti į jo auką. Kadangi Abelis buvo Dievui malonus 
dėl savo gilaus religinio nusiteikimo, — tai parodo juk ir jo au- 
kos gausumas, — Dievas maloniai pažvelgė ir į jo auką. Atrodo, 
kad tekste ne be tikslo pažymėta Dievo pažvelgimų ir nepažvel- 
gimų tvarka. „Viešpats pažvelgė į Abelį ir į jo dovanas; oį Kai- 
ną ir į jo dovanas nepažvelgė“ (Pradž. IV, 4—5). Kadangi Kainas 
buvo Dievui nemalonus, Jis nepažvelgė nė į jo auką. Taigi, Kaino 
asmuo, 0 ne jo aukos rūšis nustatė Dievą prieš jo auką. 

Šią mintį paremia ir tolimesnis tekstas. 

Kada Kainas išvydo, kad jo aukos Dievas nepriėmė, įpyko, 
net jo veidas pasikeitė. Dievas jį perspėja tada: „Argi, jei gerai 
darai, negausi užmokesnio?“ (Pradž. IV, 7), t. y. ar nebūsi išklau- 
sytas, ar tavo aukos nebus priimtos? Suprantama, tada jį Dievas 
išklausys; bet dabar jo blogas nusiteikimas kaltas, kad paliko 
neišklausytas. Jis vistik privalo viešpatauti ant pageidimų, kurie 
kyla jame (Pradž. IV, 7). Tai laidas būti Dievo priimtam. Kartu 
yra tai pamokymas mums, kad Dievas neteikia jokios vertės jam 
daromoms medžiaginėms dovanoms, jei jos nebus palydėtos nuo- 


155 I-II, gu. 103, art. 1. 
16) P. Heinisch. Das Buch Genesis, Bonn, 1930, 144; A. Schaefer. Der 
Hebržerbrief, Mūnster i. W., 1893, 295. 

lankaus vidinio atsidavimo. Kitaip sakant, išorinis kultas nebus 
Dievui malonus, jei jis nebus vidinio kulto išraiška !*), 

Kaino ir Abelio Dievui daromų aukų pavadinimas „dovana“ 
mums padeda susivokti jų prasmėje ir esmėje. Nors tai buvo 
dvi skirtingos aukų rūšys, kruvina ir nekruvina auka, vistik abi 
pavadinamos vienu vardu, dovana-minhah. Žinome dovanos tikslą. 
Tai mums prielankiai nuteikti tą, kuriam dovanos yra duodamos, 
Valdovui atnešama dovana bus išraiška mūsų vidinio nusilen- 
kimo, atsidavimo jam. Dievui įteikiama dovana išreikš mintį, kad 
Jis yra mūsų Viešpats, mūsų Leidėjas ir mūsų tikslas. Kartais 
dovana yra daroma su tikslu permaldauti ką nors. Taigi ir reli- 
ginėj srity kartais bus aukojamos aukos Dievui su tikslu Jį per- 
maldauti už padarytus dieviško Majestoto įžeidimus. 

Mintis, kad Dievui daroma auka yra dovana, mums pa- 
gelbsti išrišti klausimą, ar aukojamo daikto sunaikinimas yra es- 
minis aukai dalykas, ar visai pripuolamas. Šis klausimas yra di- 
delės teologinės reikšmės ir neišvengiamai su juo tenka susidurti 
kalbant apie šv. Mišių aukos esmę. Jei aukojamo daikto sunai- 
kinimas (destructio, immolatio) yra esmės dalykas, tai tokį su- 
naikinimą reikia rasti ir Mišiose. Bet Mišių aukoje atnašaujaąmas 
pats Kristus. Apie kokį tačiau Kristaus sunaikinimą gali čia būti 
kalba? Negalint prileisti, kad būtų „immolatio realis“, kai kurie 
tvirtina, kad yra bent „immolatio mystica“. Ir kitaip bandyta šį 
opų klausimą išrišti 18), 

Mums rodos, kad aukojamojo dalyko sunaikinimas nėra 
esminis, bet visai pripuolamas dalykas. Juk dovanos paskirtis 
yra pasiekti adresatą, o ne būti sunaikinama. Tai lengva padary- 
ti, kai dovana aukojama žmogui; ji įteikiama tiesiog į rankas. 
Bet jau kitas klausimas, kai ji adresuojama Dievui. Dievas juk 
yra dvasia. Ieškota tad kitokių kelių tą medžiaginę dovaną Die- 
vui pasiųsti. Ir kaip religijų istorija rodo, geriausias tos medžia- 
ginės dovanos sudvasinimo būdas rastas yra sudeginimas. Au- 
ka tada malonaus kvapo pavidale pasiekia Dievą. Tai ypač aiš- 
kiai matyti Noės aukoje (Pradž. VIII, 21). 

Šią nuomonę paremia ir religijų istorija. Šiuo reikalu ji nu- 


1) A. Mėdebielle. L'Expiation dans PAncien Testament. Vol. I. L'An- 
cien Testament, Rome, 1924, 14 s. 

18) Plg. M. de la Taille. Mysterium Fidei. De augustissimo Corporis 
et Sanguinis Christi sacrificio atgue sacramento, Parisiis, 1921, editio altera 
1924, XV—664; M. Lepin. L'Idėe du Sacritice de la Messe d'aprės les thėo- 
logiens depuis Vorigine jusąu' 4 nos jours, Paris, 1926, X—015. 

rodo faktų iš gyvenimo pirmykščių tautų, kurios minta vaisiais, žo- 
lėmis ir iš medžioklės. Pjauti gyvulys jiems yra visiškai profaniškas 
dalykas. Dievybei jie aukoja kai kurias papjauto gyvulio dalis, jas 
išskiriant iš naudojimo ir numetant šalin. Kartais šios dalys su- 
deginamos. Bet atrodo kad tai daroma vėlesnio poveikio įtakoj !*). 


Daryti sugretinimus Senojo Įstatymo aukų su dabar daro- 
momis ypač primityviškųjų tautelių mus skatina jų bendra ve- 
damoji mintis, noras, būtent, išoriniai pareikšti, kad Dievas yra 
jų Viešpats ir Valdovas. Aukojant Dievui dovanas nusilenkiama 
jam kaip pasaulio Kūrėjui ir visa ko tikslui. Tai ypač ryšku pirmuo- 
nių aukoje, kur Dievo teisės ypatingai pažymimos. O reikia pabrėž- 
ti, kad pirmuonių aukos dar ir šiandien aukojamos pirmykščių tau- 
telių, pav. pigmiejų, kaip kadaise ir Abelis pirmones aukojo 29), 

Reikia dar pažymėti, kad Kaino ir Abelio aukos buvo pri- 
vatiškos: vienas ir kitas jas aukojo savo vardu, neatstovaudami 
jokį žmonių susibūrimą. Tad dar netenka juodu pavadinti kunigais. 


Kita šv. Rašte minima Dievui atnaša yra Noės auka. Au- 
torius taip ją aprašo: „Noė pastatė Viešpačiui altorių ir ėmęs iš 
visų nesuteptų galvijų ir paukščių aukojo ant altoriaus degina- 
mas aukas. Ir Viešpats užuodė meilų kvapą ir tarė: Niekuomet 
nebeprakeiksiu daugiau žemės dėlei žmonių; nes žmogiškos šir- 
dies jausmas ir mintis palinkę į piktą iš jos jaunystės; taigi, aš 
nebeištiksiu visokios gyvos esybės, kaip esu padaręs. Visą laiką, 
kolei žemė pateks, nesiliaus buvę sėja ir pjūtis, šaltis ir šiluma, 
vasara ir žiema, naktis ir diena“ (Pradž. 8, 20 —22). 

Altorius čia pirmą kart minimas šv. Rašte. Atrodo tačiau, 
kad aukas atnašauti ant altoriaus ne Noės išradimas, bet sena 
praktika, siekianti žmonijos ir aukų pradžią 2). Ir vėliau visos 
Dievui daromos aukos yra atnešamos ant altoriaus. Jis jas pri- 
ima Dievo vardu, tarsi jo vietininkas. 


19, Plg. W. Schmidt. Notions gėnėrales sur Ie sacritice dans les cyc- 
les culturels. Compet -rendu de !a Semaine d'Ethnologie Religieuse, II ses- 
sion tenue A Tilboure 1922, Enghien, 1923, 236 s;  Ethnologische Bemer- 
kungen zu theologischen Opiertheorien, Moedliug bei Wien, 1922, 

20 W. Schmidt. Nolions gėnčrales sur le sacritice dans les cycles cul- 
turels, op. <. p. 233; Ethnologische Bemerkungen zu theologischen Opfer- 
theorien, 13; Lemonnyer-Schmidt. La rėvėlation primitive, Paris, 1914, 186; 
Mgr. La Religion des Primitifs 5, Paris, 1925, 313 s.; Les Pygmėes, Tuors, 
1905, 176 s. 

2i) E. Palis. Noė. Dictionnaire de la Bible de Vigouroux, t. IV, kol. 
1664; P. Renard Autel, ten pat, t. I, kol. 1266. 

Noės atnaša buvo deginamoji auka (olah, holocaustum). 
Šios rūšies aukos visiškai sudeginamos ant altoriaus Dievo gar- 
bei. Yra tačiau ir kitokių aukų, kurių dalį pats aukotojas pasi- 
laiko sau. Apskritai aukose svarbų vaidmenį vaidina kraujas, pila- 
mas ar šlakštomas ant altoriaus. Be abejo, ir Noės aukoje jis 
buvo ten supiltas kaip gyvybės dovana gyvybės leidėjui. Kaip 
kraujas, taip ir papjautų gyvulių mėsa buvo sudėta ant altoriaus 
ir sudeginta. Gyvuliai tačiau aukojami ne bet koki, bet tik ne- 
sutepti, ir nesutepti paukščiai, t. y. kurių mėsą galima valgyti 22), 
Kaipo gyvybės davėjui, Dievui aukojama pati gyvybė po kraujo 
simboliu; bet taip pat jam aukojama ir tai, kas tą gyvybę palai- 
ko, būtent, maistas. Tuo pareiškiama, kad nuo Dievo priklauso 
ir mūsų gyvybė ir jos palaikymas. Tai ypač dabar turėjo atjaus- 
ti Noės šeima, išgelbėta nuo pražūties taip stebuklingu būdu. 

Visos šios atnašos aukojimo aplinkybės rodo, kad ji buvo 
daroma su tikslu padėkoti Dievui už jų šeimos išgelbėjimą nuo 
tvano, permaldauti taip pat už žmonijos nuodėmes ir melsti 
apsaugos nuo panašios nelaimės ateity. Ir ši jų malda buvo iš- 
klausyta. „Viešpats, rašo autorius, užuodė meilų kvapą ir tarė: 
Niekuomet nebeprakeiksiu  daugiaus žemės dėliai žmonių“ 
(Pradž. 8, 21). 

Nereik tačiau šios aukos vertę Dievo akyse perdėti. Ji bu- 
vo jam maloni dėl to, kad buvo daroma žmogau teisaus ir to- 
bulo (plg. Pradž. 6, 9). Pati medžiaginė dovana Dievui tiek tėra 
brangi, kiek ji išreikia aukotojo vidinius jausmus. Šiaip ji be ver- 
tės. Tik reik pažymėti, kad šv. autorius čia išsireiškia apie Die- 
vą labai antropomorfiškai. Bet mums tai nekliudo tikrą aukos 
prasmę suvokti. 

Reik dar pabrėžti, kad Dievas pasižada saugoti žmoniją 
nuo panašios nelaimės ateity ne tiek dovanos brangumo skati- 
namas, kiek savo gailestingumo ir gerumo vedamas, ypač turint 
omeny kaip silpna žmogaus prigimtis ir į piktą palinkusi. Tai 
aiškiai matyti iš šv. teksto: „Niekuomet nebeprakeiksiu daugiaus 
žemės dėliai žmonių, nes žmogiškos širdies jausmas ir mintis 
palinkę į piktą iš jos jaunystės; taigi, aš nebeištiksiu visokios 
gyvos esybės, kaip esu padaręs“ (Pradž. 8, 21). 

Šioj aukoj jau yra daugiau oficialumo. Ją aukoja pati šei- 
mos galva, be abejo, vardu visos šeimos. Ši praktika išliko iki 


22) S Many. Animaux impurs, op. c. t. I, kol. 613; Couppens. De His- 
toria Primaeva, Romae, 1934, 290. 

buvo įsteigtas kunigų luomas, kuriam buvo tada specialiai pa- 
vesta rūpintis aukomis. 

Tikriausiai ir laikais po Noės buvo atnašaujamos aukos ir, 
reik manyti, gana dažnai, nors šv. Raštas nieko apie tai nesako. 
Juk religinis jausmas giliai įsišaknijęs žmogaus širdyje ir niekuo- 
met jis negalėjo būti užgniaužtas, nežiūrint įvairių nukrypimų, 
kurie yra galimi ir kurių tikriausiai yra buvę. Tai gali paliudyti 
ir tautos, kurioms teko gyventi toliau nuo apreiškimo šaltinių. 
Dabar atkasamos jų kulto vietos mums aiškiai sako, kad Die- 
vybė nebuvo jų užmiršta, 

Žmonija po tvano platinosi greit. Kūrėsi miestai, valstijos, 
augo tautos. Pagaliau prisiartino laikas, kada Dievas buvo pa- 
siryžęs vykdyti žmonijos išganymo planą. Norėdamas paruošti 
tautą, iš kurios turės kilti Išganytojas, jis iškviečia iš Chaldiejos 
į Chanaano žemę Abraomą. Iš jo turės kilti didelė tauta, skait- 
linga kaip žemės dulkės, kaip dangaus žvaigždės, ir visos žemės 
giminės turės biiti palaimintos jame (Pradž. 12, 3). Tiesa, jis 
buvo klajoklis Chanaano žemėje, bet ją turėjo paveldėti jo ainiai. 
Šiame krašte ir iš šios Dievo išrinktosios tautos turės kilti ir 
pasaulio Išganytojas. 

Atėjęs iš Chaldiejos, Abraomas apsistoja Sicheme. Čia jam 
pasirodo Viešpats ir sako: „Šitą šalį aš duosiu tavo ainiams“ 
(Pradž. 12, 7). Abraomas tada, dėkingumo paskatintas, čia pa- 
stato Jahvei altorių. Ir, beabejo, ant jo paaukojo Dievui auką. 
Tiesa, pačiam tekste kalbama tik apie pastatymą altoriaus ir nie- 
ko nesakoma apie aukos aukojimą ant jo. Atrodo tačiau, kad 
autorius aukos atnašavimą suponyoja. Altorius juk kaip tik sta- 
tomas aukai priimti 25;. 

Pasislinkęs kiek į pietus ir ištiesęs savo šėtrą tarp Betelio 
ir miesto Hai, jis vėl stato Viešpačiui altorių ir šaukiasi į jo var- 
dą (Pradž. 12, 8). Čia vėl pasirodo gilus Abraomo religingumas 
ir dėkingumas už jam teikiamą globą; bet kartu yra tai maldavi- 
mas ir tolimesnės globos. 

Kada Abraomas sugrįžo iš Egipto ir, dėl kilusių vaidų tarp 
jo ir Loto piemenų, persiskyrė su Lotu, Viešpats atnaujina jam 
savo pažadus: „Pakelk savo akis ir pažvelk iš vietos, kurioje 
dabar esi, į šiaurę ir į pietus, į rytus ir į vakarus. Visą žemę, 
kurią matai, aš duosiu tau ir tavo ainiams. Ir aš padauginsiu 
tavo ainius kaip žemės dulkes“ (Pradž. 13, 14—16). Dėkingas už 
šiuos pažadus Abraomas vėl stato Viešpačiui altorių (ten pat, 18 
eil.) ir aukoja jam aukas. 

23) Heinisch. Das Buch Genesis, 210. 

Ir Viešpačiui darant sandorą su Abraomu neapsieinamą be 
aukos (Pradž. 15). 

Viena charakteringiausių Abraomo aukų yra sūnaus Izaoko 
aukojimas ant Morijos kalno. Tai nepar rastas jo pamaldumo ir 
klusnumo Dievo balsui pavyzdys! Kad jisai buvo klusnus Dievo 
balsui jau matyt ir iš to, kad Dievo liepiamas jis apleido savąjį 
kraštą ir ėjo į svetimą žemę, nežinodamas kur eina. Bet šis jo 
klusnumas turėjo dar ryškiau pasireikšti naujam bandyme, kurį 
Dievas jam rengė. Tai pareikalavimas paaukoti jam savo sūnų, 
sudeginant jį ant altoriaus. „Dievas tarė: Imk savo vienatinį sū- 
nų Izaoką, kurį myli, ir eik į ragėjimo žemę (ebr. į Morijos že- 
mę), ir tenai jį paaukosi kaipo deginamąją auką ant vieno iš 
kalnų, kurį aš tau nurodysiu“ (Pradž. 22, 2). 

Be abejo, šis įsakymas skaudžiai palietė Abraomą, kadangi 
Dievas pareikalavo iš jo vienatinį ir mylimą sūnų, kuriame jis 
buvo sudėjęs visas savo senatvės ir ainijos viltis. Bet ir šiuo 
atveju jis yra nuostabiai klusnus.  Nelaukia net ryto, bet keliasi 
nakčia ir ruošiasi kelionei. Ir kada po trijų dienų kelionės pa- 
siekia Dievo nurodytąją vietą ir, pasistatęs ant kalno altorių, pa- 
deda ant jo surištą savo sūnų Izaoką, pasiruošęs jį žudyti, 
Dievo angelas, šaukdamas iš dangaus, sulaiko jo iškeltą su pei- 
liu ranką: „Netiesk savo rankos ant vaiko, ir nieko jam nedaryk, 
sako jis jam; dabar žinau, kad bijaisi Dievo ir nepasigailėjai sa- 
vo vienatinio sūnaus dėlei manęs“ (ten pat, 12 eil). Pamatęs 
tada aviną, įsipainiojusį ragais erškėtyne, paaukoja jį kaipo degi- 
namąją auką savo sūnaus vietoje. 

Visai nenuostabu, kad po šios aukos, po šio nuostabaus 
"Abraomo nusilenkimo Dievo valiai, Viešpats jį gausiai palaimina, 
pridėdamas net priesaiką: „Aš prisiekiau pats per save, sako 
Viešpats; kadangi tu padarei tą dalyką ir nepasigailėjai savo vie- 
natinio sūnaus dėl manęs, aš tave palaiminsiu ir padauginsiu 
tavo ainiją kaip dangaus žvaigždes ir kaip smiltis, esančias ant 
jūros kranto; tavo ainija paveldės savo neprietelių vartus, ir ta- 
vo ainijoje bus palaimintos visos žemės tautos, kadangi tu bu- 
vai paklusnus mano balsui“ (Pradž. 22, 16—18). O šv. Povilas 
dėl šio įvykio ypač giria Abraomo tikėjimą: „Tikėjimu Abrao- 
mas atnašavo Izaoką, kada buvo mėginamas, rašo jisai savo 
laiške Žydams, ir aukojo savo vienatinį sūnų tas, kurs buvo 
gavęs pažadėjimus, kuriam buvo pasakyta: Izaoke, bus tau pa- 
vadinta ainijaą; nes jis manė, kad Dievas gali prikelti ir iš nu- 
mirusių“ (Žyd. 11, 17—19). 

Šis įvykis mums aiškiai rodo, kad Dievas turi teisės parei- 
kalauti iš mūsų aukoti jam tai, kas misų širdžiai yra brangiau- 
sia. Juk jis yra mūsų Viešpats. Bet kadangi daugiausia reikšmės 
jis teikia mūsų vidaus nusiteikimams, tai išorinis veiksmas jam 
yra antraeilis dalykas ir dažnai nereikalaujamas. Taip ir šiuo at- 
veju. Dievas tenkinasi Abraomo paaukojimu dvasioje savo sū- 
naus, atleisdamas jį nuo realaus atnašavimo. Tuo pat Dievas 
norėjo pamokyti, kad nors jis ir užgiria taip kilnaus žmogaus 
jausmus, net tokio vidinio nusiteikimo reikalauja, vis tik jis ne- 
nori, kad jam būtų aukojamos žmogiškos aukos. 

Ši pamoka buvo ypač reikalinga Chanaano žemėj, kur žmo- 
giškos aukos, ypatingai vaikai buvo aukojami įvairiems baa- 
liams 24), Deja, ši pamoka greit išdilo iš izraelitų atminties. Atsi- 
kėlę iš Egipto į Chanaano žemę, jie greit pradėjo sekti žiauriu 
kaimynų pavyzdžiu. Turėjo įsikišti net pranašai, nors jų balsas 
ne visuomet buvo išgirstas 5). Tiesa, šias aukas jau buvo griež- 
tai uždraudę Kunigų knyga (XVIII, 21; XX, 2-5) ir Atkartotas 
Įstatymas (XII, 31; XVIII, 9—10). Bet vis tik kaimyninių tautų 
pavyzdys stipriau veikė už bet kokį draudžiantį įstatymą, ir il- 
gam laikui giliai įsišaknijo Dievo tautoje. Ir Jeitės auka gerai 
suprantama šioje nelemtoje įtakoje 29). Vis tik, reik pripažinti, 
kad žmonių aukos buvo daromos tik labai sunkiose valandose 
(plg. Mik. VI, 7). 

Kalbant apie Abraomą, tenka prisiminti ir Melkizedeką, Sa- 
lemo karalių, kurio meteorišką pasirodymą istorijoje gražiai iš- 
naudoja šv. Povilas savo laiške Žydams, pavadinęs Kristų kuni- 
gu per amžius Melkizedeko būdu (Žyd. V, 10; VI, 20; VII, 1—17), 

Kada, būtent, nugalėjęs Kodorlaomorą ir tris jo sąjunginin- 
kus, Abraomas grįžo su dideliu karo grobiu, jį pasitikti išėjo 
Salemo karalius Melkizedekas, Aukščiausiojo Dievo kunigas. Atna- 
šaudamas duoną ir vyną, —nes jis buvo Aukščiausiojo Dievo kuni- 
gas, pažymi šv. Raštas, —jis laimino Abraomą sakydamas: „Tebūna 
Abraomas palaimintas Aukščiausiojo Dievo, sutvėrusio dangų ir 


24) Nikel. La religion d'Isračl, Christus 4, Paris, 1923, 867; H. Vincent. 
Canaan d'aprės Vexploration rėcente, Paris, 1907, 188 s. 

25) Plg, 2 Kar. XXI, 6; XXIII, 10; Jer. VII, 31; XIX, 5, XXXII, 35; Ez. 
XVI, 20—2!; XXIII, 37; Iz. LVIIĮ, 5; Ps. CV, 37 S. 

26) A. Grigaitis. Senojo Įstatymo Problemos, t. II, Kaunas, 1925, 59—71; 
Heinisch. Genesis, 266 s.; E. Kėonig. Geschichte der alttestamentlichen 
Religion 4, Giūtersloh, 1924, 219 s.; Fr. X. Kortleitner. Archaeologia biblica 
2, Oeniponte, 1917, 308s.; De religione populari Israelitarum, Oeniponte, 
1927. 30 5. 

žeinę, ir pašlovintas teesie Aukščiausias Dievas, kurs davė į tavo 
rankas neprietelius“. Ir prideda šventasis autorius: „Ir Abraomas 
davė dešimtinę iš visų dalykų“ (Pradž. XIV, 18—20). Šv. Raš- 
tas apie Melkizedeką daugiau nieko nesako. Nenurodo nei jo 
tėvo nei motinos, nei jo giminės; nenurodo nei jo dienų pra- 
džios nei gyvenimo galo. Tai neįprastas šv. Raštui vaizdavimo 
būdas. Taigi Melkizedekas vaizduojamas tarsi nežemiška būtybė, 
gyvenanti amžinai. 

Salemas, kurio karaliumi pažymimas esąs Melkizedekas, yra 
ne kas kita kaip Jeruzalės miestas. Jeronimas manė, kad tai esąs 
miestelis netoli Skitopolio. Bet dėl to tenka labai abejoti. Įvai- 
rūs daviniai stovi už Jeruzalės miestą. Pirmiausia tai tenka iš- 
vesti iš Ps. LXXV (ebr. LXXVI) 3: „Jo vieta prirengta ramybėje 
(ebr. bhešalem, t. y. Saleme), ir jo buveinė ant Siono“. Remian- 
tis psalmės eilučių paralelizmu, tenka išvesti, kad Salemas ir 
Sionas yra tas pats miestas. Tad Vulgata visai be reikalo išvertė 
senovinį Įeruzalės vardą Šalem. 

Šios išvados prieinama, nors ir netiesioginiai, remiantis Ps. 
CIX (ebr. CX), 2, 4 eilutėmis. Kristus, kurio tipas yra Melkize- 
dekas, čia nurodomas esąs įstatomas karaliumi ant Siono. Taigi 
ir Melkizedekas buvo karaliumi ant Siono, anksčiau Salemu va- 
dinamo. Be to, Tell el-Amarnos laiškuose (iš XIV šimtmečio 
prieš Kr.) Jeruzalė vadinama Urusalim, kas asiriškai reiškia Sali- 
mo arba ramybės miestas. Pagaliau tenka dar pažymėti, kad Sa- 
lemas yra prie Karalių slėnio, kas tinka labiau Jeruzalės miestui, 
nuo kurio į rytus yra Kedrono slėnis. Atrodo taip pat, kad Ab- 
raomą pasitiko (17 eil.) netoli jo namų, Hebrono. Tai irgi pa- 
remtų mūsų nuomonę, kad Salemas, kurio karaliumi buvo Mel- 
kizedekas, yra dabartinė Jeruzalė 27). 

Keliamas taip pat klausimas dėl Melkizedeko asmens. Kai 
kurie senovės žydai manė, kad tai buvęs Semas, Noės sūnus ?8). 
Mat, prieš Aaroną esamu papročiu kunigo pareigas eidavę pirm- 
gimiai.  Origenas ir Didimas manę, kad tai buvęs angelas 2?), o 
kiti aiškina, kad tai buvusi įsikūnijusi šv. Dvasia, Dievo Sūnus 
ar kas kita 30). Vienintėlė tačiau patikima nuomonė yra tų, kurie 


2') Heinisch. Genesis, 221; Simėn-Prado. Praelectiones biblicae ad 
usum scholarum. Novum Testamentum, t. II, Taurini, 1930, 416 s. 

25) Epifanijus. Haer. 55, PG. 41, 979. 

29) Jeronimas. Ad Evangelium, ep. 73. 

50) G. Bardy. Melchisėdech dans la tradition patristigue, Revue bibli- 
gue, 35 (1926) 496—509, 36 (1927) 25—45. 

mano, kad Melkizedekas yra buvęs kanaanietis, karalius Jeruza- 
lės, kuri tada vadinosi Salem, paskiau Jebus ir pagaliau Jeruzalė. 
Jo ir vardas yra kanaanietiškas (plg. Joz. X, 1, kur kanaanietiš- 
kos Jeruzalės karalius vadinamas Adonisedekas). Tiesa, vardas 
yra semitiškas, bet juk ir kanaaniečių kalba priklauso semitiškų- 
jų kalbų giminei 31), 

Nenuostabu, kad Melkizedekas yra kartu karalius ir kuni- 
gas. Senovėje šios pareigos būdavo dažnai sujungiamos. Antai, 
Egipte faraonas buvo skaitomas vyriausiuoju kunigu, nors kulto 
pareigas atlikdavo kiti kunigai, jo pavaduotojai. Pas sumėrus 
karališkoji ir kunigiškoji valdžia taip pat telkėsi vienam asmeny. 
Babilonijoj ir Asirijoj, kur kunigo pareigas eidavo tam pašvęs- 
tas atskiras luomas, valdovai vis tiek sau pasilaikė kunigo titulą. 
Veik nė vienas iš senesniųjų Asirijos valdovų, išskaičiuodami 
savo titulus, neapsieina nepaminėjęs ir savąjį kunigo titulą. Ito- 
balas, Tyro karalius, buvo Astartės kunigas. Jetro, Mozės uošvis 
ir madianitų šeikas, buvo savo giminės kunigas (plg. Iš. II, 16; 
III, 1). Taigi be jokio pagrindo Wellhausenas tvirtina, kad Mel- 
kizedekas esąs tik išgalvotas paveikslas vyriausiojo žydų kunigo, 
atsiradusio tik po nelaisvės, ir tyčia nukeltas į Abraomo laikus. 
Nežiūrint to, kad galima įrodyti kunigystės buvimą ir laikais 
prieš nelaisvę, visai nesuprantamas tačiau būtų žydų pasirinki- 
mas savo vyriausiojo kunigo tipu kanaaniečio, apskritai taip žy- 
dų nekenčiamo, kuriam jų patrijarchas net taip didžią pagarbą 
būtų pareiškęs. Taigi Melkizedeko asmens istoriškumui nieko 
negalima prikišti 32), 

Reikia pažymėti, kad Melkizedekas buvo vieno tikrojo Die- 
vo garbintojas. Jis nurodomas juk kaip kunigas Aukščiausiojo 
Dievo (El eljon) taigi vienintėlio tikrojo Dievo. Pats Melkizede- 
kas jį vadina dangaus ir žemės Kūrėju (19 eil), o Abraomas 
dangaus ir žemės Valdovu (22 eil). Taigi ne tik Abraomo šei- 
moje, bet dar ir kitur buvo išlikęs vieno tikrojo Dievo pažini- 
mas ir garbinimas, nors, tiesą pasakius, tai buvo retenybė. 

Ateidamas pasitikti grįžtančio Abraomo, Melkizedekas atsi- 
nešė duonos ir vyno. Kuriam tikslui? Juozapas Flavius 33) sako, 
kad Melkizedekas tuo norėjęs pavaišinti iš karo grįžtančius pa- 
vargusius Abraomo karius. Filonas 34) mano, kad Melkizedekas 


31 P. Dhorme. La langue de Chanaan, Revue bibligue, 1913—1914, 
32) Heinisch. Genesis, 221. 

38) Ant. I, 10, 2, 181. 

34) De Abr. 135, 

aukojęs iš duonos ir vyno pergalės auką. Tėvai ir Bažnyčios ra- 
šytojai, pradedant Klemensu Aleksandriečiu, taip pat mano, kad 
Melkizedekas aukojęs auką, kuri yra kartu figūra aukos tikrojo 
Melkizedeko, Kristaus, tai yra figūra šv. Mišių, kur taip pat au- 
kojama duona ir vynas. Šv. Mišių kanone (maldoje „Supra guae“) 
toks pat įsitikinimas pareiškiamas: „guod tibi obtulit summus 
sacerdos tuus Melchisedech, sanctum sacrificium, immaculatam 
hostiam“. Ar tikrai tačiau Melkizedekas aukojo duonos ir vy- 
no auką? 

Šiam įrodyti patiekiami šie argumentai: žodis jas'a (exiit, 
egressus est, prodiit, ortus, exortus est) hifil formoje hosi' (edu- 
xit, extulit, extraxit, produxit, išvedė, išėmė, išnešė, atnešė) čia 
imamas prasme „aukoti“, kadangi Abraomui maistas nebuvo rei- 
kalingas, galėdamas maitintis iš karo grobio, kuo faktinai jis ir 
pasinaudojo (24 eil.). Šią prasmę paremia ir žodelis „nes“: „nes 
jis buvo Aukščiausiojo Dievo kunigas“. Kunigiško titulo pabrė- 
žimas yra pilnai vietoje tik tuomet, jei „hosi“ aiškinamas auko- 
jimo prasme. 

Vistik reik pažymėti, kad šie argumentai nėra visai griežtai 
įtikinanti. Pirmiausia, kad duona ir vynas gali būti tik maistas 
kelionei (Atk. XXIX, 6; Joz. IX, 4—5; Teis. XIX, 19). Žodis „hosi“ 
— atnešė, išnešė, ir tt. — nėra koks terminas aukojimui pažy- 
mėti, bet šiaip plačiai ir įvairiai vartojamas: Viešpats „išvedė“ IZ- 
raelio sūnus „iš“ Egipto (Iš. XII, 51); jis „leidžia“ kaip šviesa 
pasirodyti žmogaus teisumui („Jis išves tavo teisybę kaip šviesą“) 
(Ps. XXXVI, ebr. XXXVII, 6); žemė „išželdino“ (išvedė lauk) ža- 
liuojančią žolę (Pradž. I, 12); plg. Pradž. XXIV, 53; Iš. IV, 6 
3 Kar. X, 29; Iz. LIV, 16. Kai kurie šio žodžio aukojimo prasmę 
nori išvesti iš Teis. VI, 18—19, bet ir be rimto pagrindo 39), 

Sakyti, kad Abraomui nebuvo reikalingi maisto produktai, 
turint su savim didžiulį karo grobį, iš kurio faktinai jo kariai ir 
mito (Pradž. XIV, 24), visai teisinga; bet ar tik tuomet kariams 
gali būti suruoštos vaišės, kai jie neturi nė plutos duonos su 
savim? Ar veikiau nepritiko kanaaniečiams dėkingumo vardan pa- 
vaišinti karius, nugalėjusius ir jų priešą? ir tai vynu bei šviežia 
duona? Palestinoje duona kepama tik tai dienai. 

Pagaliau ir pasakymas: „nes jis buvo Aukščiausiojo Dievo 
kunigas“ galima visaip aiškinti. Jei waw copulativum suprantama 
kaip nurodanti priežastį, kaip tai suprato Vulgata, tada būtinai 
reikia sutikti, kad Melkizedekas iš duonos ir vyno aukojęs auką. 


35) Heinisch. Genesis, 222. 

Bet šį sakinį galima jungti ir su sekančiu tekstu. Tada prasmė 
būtų ši: Kadangi Melkizedekas buvo Aukščiausiojo Dievo kuni- 
gas, jis Abraomą palaimino. Šiuo atveju Melkizedekas, kaipo ka- 
ralius, Abraomą būtų pavaišinęs, kaipo kunigas, jį palaiminęs. 
Kuri šių dviejų prasmių yra priimtina? 

Kunigo uždavinys yra aukas aukoti, ne laiminti. Jei Egipto 
faraonas ar Asirijos karalius aukoja aukas, tai dėlto, kad jis yra 
kunigas. Tas pat yra ir pas izraelitus. Kada Aaronas ir jo sūnūs 
buvo šventinami kunigais, už juos buvo aukojamos aukos. Bet 
kartą įšventinti, jau jie patys privalo tas aukas aukoti. Tai pirmu- 
tinė ir didžiausia jų pareiga. Tik išimtinais atvejais ir reiai tei- 
sėjai ir pranašai (Samuelis, Elijas) aukas aukoja. Taigi jei ypa- 
tingu būdu čia pabrėžiama Melkizedeko kunigystė, tai turi būti 
sąryšy su aukos aukojimu, o ne dėlto, kad laimino Abraomą. Juk 
Jeruzalės bažnyčios pašventinimo metu žmones laimino ir Salia- 
monas (3 Kar. VIII, 55). Taigi Vulgatos paduodama prasmė yra 
tikroji ir Melkizedeko geste reik įžvelgti auką. Buvo tai pergalei 
pažymėti ir paminėti atnaša. Tokiomis progomis senovėje buvo 
labai įprasta aukas daryti. Kas liečia aukos medžiagą, tai reik 
pažymėti, kad duona ir vynas buvo naudojami kulte pas babi- 
loniečius ir egiptiečius, juos aukojant dievams. Tokiu būdu ir 
Melkizedeko auka iš bendros aukų praktikos nesiskyrė 39). 

Gilinantis į atnašų aukojimą vėlesnėse kartose, randame tą 
pačią praktiką ir tą pačią vedamąją mintį. Jos aukojamos ar tai 
Dievui apsireiškus, ar tai kokiu nors apčiuopamu būdu paro- 
džius savo globą žmonėms. Reiškia išviršiniam Dievo kultui ir 
toliau vadovavo tie pats pagarbos ir dėkingumo jausmai. 

Antai, kada Dievas patvirtina Izaokui pažadus, kuriuos buvo 
davęs Abraomui, jo tėvui, ir Izaokas nepalieka Dievui kaltas: jis 
aukoja Jam auką (Pradž. XXVI, 25). Laimingai sugrįžęs iš Mezo- 
potamijos, kur buvo nubėgęs vengdamas brolio keršto, Jokūbas 
nusiperka netoli Sikemo lauko, ant jo stato altorių ir aukoja 
Dievui auką (Pradž. XXXIII, 20). Paties Dievo įsakymu, kitą alto- 
rių jis pastato Betely, kur kadaisia jam buvo pasirodęs Viešpats 
sapne (Pradž. XXXV, 1). Dievas ir jam atnaujina pažadus. Už 
tai dėkingas Jokūbas, kurio vardas ir Izraelis, tuoj stato akme- 
ninį paminklą ir aukoja ant jo liejamąsias aukas (Pradž. XXXV, 
11--14). Sūnaus Juozapo pakviestas į Egiptą, apleisdamas Ža- 
dėtąją Žemę, Bersabėjoj jis vėl aukoja savo tėvo Izaoko Dievui 


36) Heinisch. Genesis, 222 s. 

aukas. Šia proga Dievas dar kartą jam atnaujina savo pažadus 
(Pradž. XXXXVI, s.). 

Taip mes pasiekiam Mozės laikus. Šis Izraelio tautos išva- 
duotojas, išaugintas faraono rūmuose ir „išmokintas visos egip- 
tiečių išminties“ (Apd. VII, 22), savo pasiuntinybei buvo paruoš- 
tas ypatingos Dievo Apvaizdos, kuri budėjo dėl savo išrinkto- 
sios tautos likimo. Jahvei paliepus, jis apleidžia madianitų šalį, 
grįžta į Egiptą ir prisistato savo tautai, išdėstydamas jai Dievo 
planus išgelbėti Izraelio tautą. Radęs pritarimo, kartu su broliu 
Aaronu jis eina pas faraoną reikalauti, kad išleistų tautą atnašas 
daryti: „Ebrajų Dievas mus pavadino, kad eitumėm trijų dienų 
kelią į tyrus ir atnašautumėm Viešpačiui, mūsų Dievui, auką, kad 
kartais mes nebūtumėm ištikti maru ar kalaviju“ (Iš. V, 3). Fara- 
onas atsisako. Užtai devynis kartus iš eilės jo valstybę paliečia 
skaudi Dievo rykštė. 

Prieš pat išvedant savo tautą iš Egipto, Dievas pamoko 
Mozę ir Aaroną paruošti Velykų avinėlį, Viešpaties perėjimo 
auką. Dešimtoje mėnesio abib (vėliau pavadinto nisan) dienoje 
reikia paimti avinėlį savo šeimoms ir savo namams ir jį užlai- 
kyti iki 14 tos paties mėnesio dienos. Avinėlis turi būti be kliau- 
dos, metinis; tomis pat sąlygomis galima imti ir ožiuką. Jo krauju 
jie privalo patepti abi adveriji ir viršuslenkstį namų, kuriuose jie 
valgys avinėlio mėsą iškeptą ant ugnies, su nerauginta duona ir 
Jaukiniais saločiais, persijuosę savo strėnas, su kurpėmis ant kojų 
su lazda rankoje ir skubiai. Jei kas iš avinėlio pasiliktų, turi būti 
sudeginta ugnyje (Iš. XII, 3—11). 

Šie nurodymai pritaikinti specialiai Egiptui. Kitur Velykos 
švenčiamos kiek kitaip.  Avinėlio kraujas, kuriuo dabar šlaksto- 
mos abi adveriji ir viršuslenkstis, bus kunigų pilamas prie degi- 
namųjų aukų altoriaus, esančio prieš bažnyčią, nors jį papjauti 
tenka pačiam savininkui. Jam grąžinama ir avinėlio mėsa, išski- 
riant riebiąsias dalis, kurios  sudeginamos ant altoriaus. Čia 
Egipte viskas tenka atlikti šeimos galvai. Krauju patepamos du- 
rys, visa mėsa suvalgoma. 

Kokia prasmė šios kraujo apeigos? Tai Viešpaties perėji- 
mo auka. Pats Jahvė tai paaiškina: „Kada jūsų vaikai jus klausia: 
Ką reiškia šita religinė apeiga? jiems sakysite: Yra tai Viešpaties 
perėjimo auka (zebhah pesah), kada aplenkė Izraelio sūnų na- 
mus Egipte, užmušdamas egiptiečius ir palikdamas nepaliestus 
mūsų namus“ (Iš XII, 26—27). Iš tiesų, tie namai, kurie buvo 
pažymėti avinėlio krauju, angelo naikintojo išliko nepaliesti, kai 

tuo tarpu tą naktį mirė visi egiptiečių pirmgimiai. Šia proga rei- 
kia dar pažymėti, kad „avinėlio kraujas, kurs turėjo pašvęsti val- 
gančius avinėlį ir apsaugoti namų pirmgimius nuo mirties, įvaiz- 
dina brangiausį Kristaus kraują, kurs šv. sakramentuose nuplau- 
na nuo mūsų nuodėmes ir mums suteikia pašvenčiamąją malo- 
nę“ 37), kitaip tariant, mus išgelbsti nuo amžinosios mirties. 

Išėjęs iš Egipto, Mozė sutiko savo uošvį Jetro, madianitų 
kunigą. Papasakojus jam apie visus stebuklus, kuriuos Viešpats 
padarė išvedant savo tautą iš Egipto, Jetro pripažįsta Jahvės ga- 
lybę ir aukoja jam „deginamąsias aukas ir atnašas“ (olah uze- 
bhahim). Autorius dar prideda: „Ir atėjo Aaronas ir visi Izraelio 
vyresnieji valgytų duonos draug su juo Viešpaties akivaizdoje“ 
(Iš. XVIII, 12). 

Čia minimos dvi aukų rūšys: deginamosios aukos, kuriose 
visa Dievui aukojama dovana tampa liepsnų maistu, ir atnašos, 
vadinamos dar ramybės arba dėkojimo aukomis, kuriose dova- 
nos dalis grąžinama aukotojui ir yra suvalgoma šventam pokily, 
Panašiai įvyko ir Jetro atnašos proga: į šventąjį pokilį buvo pa- 
kviesti, be Mozės, Aaronas ir Izraelio vyresnieji. 

Šios dvi aukų rūšys pateisina savo buvimą. Deginamoji 
auka Dievui aukojama su tikslu pareikšti jam pagarbos ir atsi- 
davimo jausmus. Bet žmogaus širdy telkiasi ir kiti kilnūs jaus- 
mai; ir juos reikia pareikšti. Žmogus, būtent, jaučiasi Dievo bi- 
čiulis esąs, žino esąs Dievo laiminamas, gėrybėmis apipilamas. 
Štai kodėl žmogus jaučia pareigos pareikšti Dievui savo dėkin- 
gumą. Jo supratimu, tai tinkamiausiai gali padaryti Dievui daro- 
ma auka; todėl jis jas ir aukoja. Bet kadangi Dievas skaito žmo- 
gų savo bičiuliu, dalį iš jam daromos aukos jis grąžina pačiam 
aukotojui, tiesa, dalį jau pašvęstą, kadangi ji jau buvo Dievo 
nuosavybė. Žmogus tą dalį valgo, tarsi sėdėdamas prie Dievo 
stalo. Į šį šventąjį pokilį jis pasikviečia net savo artimuosius. 
Ir taip visi linksminasi, visi valgo prie Dievo stalo, „Viešpaties 
akyvajzdoje“, kaip išsireiškia šv. Raštas. Visai tad teisingai ši 
auka vadinama ramybės atnaša (hostia pacifica), nes žmogus 
esąs bičiulystėje su Dievu yra ramybėje su juo; be to, ramybės 
atnaša rūpinasi tą esamą ramybę su Dievu, bičiulystę, kaip tik 
išviršiniai išreikšti. 

Šia proga tenka pažymėti, kad Dievui aukojama atnašos 
dalis nėra Dievųi skiriamas maistas, kurio jis būtų reikalingas 
ir kuriuo jis pasinaudotų. Vis tik žmogus yra Dievo svečias ir 

37) Arkiv. Skvireckas. Šventasis Raštas, I, Kaunas, 1913, 297. 

valgo prie Dievo stalo, nes valgo Dievui paaukotus, taigi Dievo 
dalykus. 

Kad aukojamos maisto dalys nėra aukojamos su tikslu Die- 
vą maitinti matyti iš to, kad Dievui aukojama maisto dalis yra labai 
nežymi, nors, tiesa, yra geriausia, riebiausia. Šie dalykai yra vei- 
kiau Dievui aukojami su tikslu jam pagarbą, dėkingumą išreikšti. 
Gyvybės juk davėją tinka pagerbti tais dalykais, kurie tą gyvy- 
bę palaiko. Be to, jei ant altoriaus aukojamas kraujas, gyvybės 
davėjas pagerbiamas aukojimu pačios gyvybės, kurią vaizduoja 
ir atstoja aukojamas kraujas. Ši mintis aiškiai pabrėžta Kunigų 
knygoje (XVII, 11): „Kūno gyvybė yra kraujuje“ (yra kraujas, sa- 
ko LXX: + 140 GVyh Tone sapxde aitųa adzod žoriv) Ir aš jums jį 
daviau, kad juo permaldautumėte ant altoriaus už savo dūšias, 
ir kad kraujas būtų permaldavimas už dūšias“ (pl. Atk. XII, 23). 
Reik pripažinti, kraujo simbolizavimas gyvybės yra labai vykęs. 
Juk be jo gyvenimas nėra galimas. Štai kodėl aukojimas Dievui 
kraujo yra aukojimas gyvybės. Tiesa, ši aukojama gyvybė yra 
gyvulio gyvybė, už kurios išganymą ji aukojama. Išpiltas ant alto- 
riaus gyvulio kraujas yra ten tarsi išlietas paties aukotojo kraujas. 

Ši kraujo simbolika aiškiai pasireiškia ir sudaryme sando 
ros, kurios ryškiausias tipas yra Sinajaus sandora, sudaryta tarp 
Dievo ir Izraelio tautos. Šiuo tikslu Mozė pastatydino altorių su 
dvylika akmeninių šulų aplink, vaizduojančių dvylika Izraelio gi- 
minių. Jahvę atstovavo altorius. Taigi dvi dalys, sudarančios 
sandorą, stovėjo viena prieš kitą Mozė parenka tada jaunikai- 
čius iš Izraelio sūnų, kurie aukotų Viešpačiui deginamąsias au- 
kas ir dėkojimo atnašas. Aukų kraują pats Mozė, tarpininkas 
Dievo ir tautos, surenka į indus. Jo pusę kaipo atnašą Jah- 
vei, išlieja ant altoriaus, kitą pusę palikdamas šlakstymams. 
Ėmęs tada knygą, kurioj buvo surašyti visi sudaromos san- 
doros nuostatai (sefer habberith), skaitė iš jos miniai, kuri 
pažada Viešpačiui klusnumą: „Visa, ką Viešpats kalbėjo, pada- 
rysime ir būsime paklusnūs“ (Iš. XXIV, 7). Mozė tuomet, ėmęs 
kraują, apšlakstė juo tautą ir tarė: „Tasai yra kraujas sandoros, 
kurią Viešpats su jumis padarė apie visa tai, kas pasakyta“ (Iš. 
XXIV, 8). Taigi šlakstomas kraujas sujungė tautą su Dievu, įpa- 
reigodama abi šalis prieš viena kitą: tauta žada paklusnumą ir 
ištikimybę Dievui ir jo įstatymams, o Viešpats žada ypatingą 
globą savo tautai 38). 


38) E. Kėonig. Geschichte der Alttestamentlichen Religion 4, Gitersloh, 
1924, 213 S. 

Tada, dar labiau norėdamas pabrėžti realumą šudarytosios 
sandoros su Izraelio tauta, jos atstovams, Aaronui, Nadabui, 
Abijui ir septynioms dešimtims iš Izraelio vyresniųjų, Viešpats 
leido pasirodyti jo akyvaizdoje. Jie visi tad lipa į kalną, nuo ku- 
rio iki šiol turėjo laikytis atstu, ir čia išvysta Viešpatį Dievą“. 
„Jie matė Dievą, ir valgė ir gėrė“, sako šv. Raštas. Pamatę Dievą, 
jie, be abejo, nulipo nuo kalno ir visi dalyvavo dėkojimo aukų po- 
kilyje 39), vis labiau pabrėždami ir stiprindami savo ryšius su Dievu. 

Apeigos sudarant sandorą, sąjungą, kraujo pagalba yra įdo- 
mios savo simbolizmu. Vėliau ir Kristus, sudarydamas naująją 
sandorą (plg. Mt. XXVI, 28; Lk. XXII, 20), ją užantspauduos sa- 
vo krauju, kuris sujungs jį nenutraukiamais ryšiais su jo įsteig- 
ta Bažnyčia. 

Šios apeigos šaknų ir minties, kad kraujas sujungia du žmo- 
nes, dvi šalis, reikia ieškoti gilioj senovėj, ypač pas semitus, kur 
ji buvo plačiai žinoma 40. Pradžioje semitų tautelės gyveno 
atskirai gentimis. Dažnai jos kovojo tarp savęs, bet vienos ir 
tos pačios genties narių tarpe buvo tvirta vienybė. „Visi tos 
pačios genties nariai save laikė ainiais to paties protėvio, rašo 
Mėdebielle; jie save skaitė sūnumis to paties tėvo, ir ši kraujo 
brolybė juos ankštai rišo tarp savęs. Už šių ribų esąs skaitėsi 
svetimas, t. y. įtartinas, labai dažnai priešas. Sueiti su juo į bi- 
čiulybę ir į tikrą sandorą buvo tik viena priemonė: padaryti jį 
genties narį, pratęsiant iki jo šį kraujo ryšį, kurs jį pririštų prie 
protėvio. Nebuvo galima būti bičiuliais kaip tik su sąlyga tapti 
broliais. Tiktai kraujas sulipdo į viena“ *!). 

Juodukų tautose „susibroliavimas“ taip pat įvykdomas krau- 
jo pagalba *?), 

Yra įvairios priemonės pratęsti kraujo ryšį. Paprasčiausia 
priemonė yra tai bendras valgymas. Jis irgi daro brolius. Val- 
gyti juk tą patį valgį reiškia semti kraują iš tos pačios versmės. 
Bet tiksliausia, siekiant šios kraujo brolybės, būtų gerti vienas ki- 
to kraujo. Taip kartais yra ir daroma. Antai, pasak Herodoto 


3) Arkiv. Skvireckas. Op. c. J, 344, 

40) W. R. Smith. Lectures on the Religion of the Semites 2, London, 
1907, 314 s. — J. Lagrange. Ėtudes sur les religions sėmitigues 2 Paris, 1905, 
260s; P. Karge. Geschichte des Bundesgedankens im Alten Testament, 
Erste Halfte, Mūnster, 1910, 235 s; Jaussen. Coutumes des Arabes au pays 
de Moab, Paris, 1908; S. J, Curtiss. Primitive Semitic Religion to-day, Lon- 
don, 1802. 

41) A. Mėdebielle. L' Expiation dans V'Ancien Testament, Rome, 1924, 25. 

42) Mgr. Le Roy. La Religion des Primitifs, Paris, 1925, 119s. 

(IV, 70), skitai, norėdami sudaryti su kuo nors sandorą, pripila 
didžiulį indą vyno, į kurį įlašina kraujo iš tam tikslui įpjautos 
kūne žaizdos. Į šį vyno ir kraujo mišinį jie įmerkia tada savo 
ginklus, tardami prakeikimo žodžius prieš tą, kurs drįstų tą san- 
dorą sulaužyti. Užbaigdami, visą šį mišinį jie išgerdavo. 

Daugeliui tačiau gerti žmogaus kraują kelia pasibiaurėjimo. 
Štai kodėl, darant sandorą, kartais tenkinamasi tik sumaišymu 
keletos kraujo lašų abiejų kontragentų. Bet ir tai yra sunku pa- 
daryti. Todėl dažniausiai tokiais atvejais žmogaus kraujas buvo 
pavaduojamas gyvulių krauju. 

Sinajaus sandoros sudaryme apeigos yra panašios: pusė at- 
našų kraujo išpilama ant altoriaus, vaizduojančio Jahvę, likusiu 
šlakstomi žmonės. Tai ryšys, kurs turi rišti Jahvę ir Izraelį. Reik ta- 
čiau pažymėti, kad šis elgesys nė kiek nemažina Jahvės viršenybės. 
Tuo norima tik labiau pabrėžti sudaromos sandoros tikrumas *3). 

Be to, izraelitams šis suartėjimas su ĮJahve kraujo pagalba 
buvo tik simboliškas, visai nepažymėdamas tikros giminystės su 
Dievu. Jie giliai atjautė Jahvės viršenybę visam, kas sukurta, 
Bet pilamas ant altoriaus kraujas, kurs vaizdavo ir atstojo jų 
kraują, yra vis tik meilės balsas ir prisirišimo prie Dievo šauks- 
mas. |į artina kiek galint arčiau prie Dievo, pila ar šlaksto ant 
atstovaujančio Dievą altoriaus, norėdami jam vienam priklausyti. 


5) Heinisch. Das Buch Exodus, Bonn, 1934, 163, 


II. Žydų „Ilgoji Naktis“ Kristaus laikais 


Iš žydų švenčių, kurios ypatingai atkreipia pašaliečio dėme- 
sį, yra tai permaldavimo už nuodėmes arba susitaikinimo diena, 
Jau šv. Povilas Apaštalas savo laiške žydams ją turėjo prieš akis, 
kai jis kalbėjo apie Kristaus, Naujojo Įstatymo kunigo, įėjimą į 
dangų, kad pasirodytų už mus savo Tėvo akivaizdoje. Norėda- 
mas iškelti Kristaus kunigystės kilnumą ir jo aukos veiksmingu- 
mą, Apaštalas tame savo laiške pabrėžia, kad, priešingai vyriau- 
siajam žydų kunigui, Kristus, radęs amžiną atpirkimą, ne su gy- 
vulių, bet su savo krauju, įžengė į šventyklą, ne žemišką, bet į 
tą, kuri buvo tos žemiškos šventykos paveikslas, t. y., į dangų 
(plg. Žyd. 9, 11—12). Tokiu būdu, Apaštalo supratimu, tą die- 
ną iškilmingai aukojama už nuodėmę auka buvo kad ir tolimas, 
bet vis tik reikalingas atspindys kitos nepalyginamai šventesnės 
aukos, kuri tikrai turėjo nuplauti žmonijos nuodėmę, ją pašven- 
tinti ir jai atverti dangaus vartus, kad ten paskui savo vadą įėju- 
si galėtų džiaugtis Dievo jai teikiamu atilsiu. 

Ši šventė nuolat palaikė Izraelyje gyvą nuodėmės prisimi- 
nimą, žadino taip pat ilgesį sąžinės švarumo, grynumo. Senojo 
Įstatymo laikais ji buvo tarsi nujautimas tos skaisčios ateities, 
kada Dievo Sūnus savo krauju nuplaus jų nuodėmės dėmę ir 
juos sutaikys su Dievu. Tad visai nenuostabu, kad Apaštalas 
šios šventės mintį ir jos apeigų simboliką taip plačiai dėsto sa- 
vo laiške žydams, tiems patiems, kurie kasmet Jeruzalėj dalyva- 
vo šioj šventėj ir stebėjo jos apeigas. 

Ši permaldavimo diena, hebraiškai „kippur“ arba „Jom hak- 
kip purim“ (permaldavimų diena) vadinama ir kurią Vulgata ver- 
čia „dies expiationum, dies propitiationis“, tuo turėjo ypatingos 
reikšmės ir svarbos Izraelyje, kad tai buvo visuotinės atgailos 
diena už praėjusių metų tautos nuodėmes. Savo ypatingos svar- 
bos dėliai Talmudas ją net „didžiąja diena“ — „joma rabba“—va- 
dina, Tai diena par excellence žydų tautoje. Mišna, žymiausioji 
Talmudo dalis, suredaguota 2. amžiaus po Kr. pabaigoje, turi net 
specialų apie šią dieną traktatą, „Joma“ vadinamą)). 


1) Šiuo traktatu ir mes pasinaudosime, nors ne viskas, be abejo, kas 

Kai kada ši diena ir „didžiuoju pasninku“ — „cuma rabba“ 
vadinama. Tai buvo vienintėlis metuose Mozės įstatymu įsaky- 
tas pasninkas. Užtat Apaštalų Darbuose ji tiesiog pasninku ir 
vadinama (Apd. 27, 9). Juozapas Flavijus ją vadina „pasninko 
švente“. Šiuo vardu ją vadina ir Filonas Aleksandrietis ?). 

Žydai dar ir šiandien ją švenčia. Lietuvių tarpe ji žinoma 
„baisiosios nakties“ vardu; kartais gi ji vadinama „ilgąja naktimi“, 
be abejo, dėliai ilgiau iš vakaro užtrunkančių maldų.  Pamaldes- 
ni žydai budi net visą naktį, nors viešosios maldos, kurios pra- 
sideda Kol Nidrei malda, tęsiasi tik 2—3 valandas. Ant rytojaus, 
pačios šventės dieną meldžiamasi labai daug: prašoma iš Dievo 
malonės ir pasigailėjimo, nuodėmių atleidimo. Tą dieną maldos 
juo karštesnės, kadangi manoma, kad Dievas tą dieną deda savo 
antspaudą ant gyvųjų knygos, kurioj bent metams surašyti visų 
sandorai priklausančiųjų vardai. Jei kas nespėjo į gyvųjų knygą 
patekti per Naujuosius Metus, kurie buvo švęsti prieš 10 dienų, 
tišri mėnesio pirmą dieną, nepateko taip pat į gyvenimo knygos 
lapus Naujuosius Metus sekančiomis dienomis, rūpinasi ten pa- 
tekti bent dabar. Tai paskutinis terminas įsirašymui į gyvųjų knygas. 
O vistik norima ten patekti, net atšalusieji to pageidaujaš). 

Šių dienų izraelitas „jom hakkippurim“ dieną praleidžia si- 
nagogoje. Be maldų ir skaitymų nieko ypatingesnio ten nėra. 
Ne taip tačiau būta senovėje, kada dar stovėjo Jeruzalės bažny- 
čia. Apeigos buvo tada labai sudėtingos ir vaizdžios. Kunigų 
knyga jas aprašo 16. skyriuje. Kitose šv. Rašto vietose apie šią 
šventę kalbama trumpiau (Kun. 23, 26—32; 25,9; Skaitl. 29, 7—11). 

Tai vis tekstai iš Mozės knygų. Bet kadangi jie, Pentateu- 
cho kritikų aiškinimu, priklauso Kunigų kodeksui (Priesterkodex) 
ir kadangi apie šią šventę nieko nerašo kitos šv. Rašto knygos, 
parašytos prieš ištrėmimą į Babiloną, tai Wellhausen ir jo mo- 
kykla išveda, kad prieš 444 m. pr. Kr. permaldavimo šventės Iz- 
raelyje nebuvo. Pasak jų, ji įvesta tik po Babilonijos nelaisvės 
pranašų ir rašto žinovų įtakoje. 


ten parašyta, yra iš Mozės laikų. Vis tik, kadangi Mišna remiasi senu pada- 
vimu, net rašytais tekstais, turi ne maža vertės, ir daugumoj gali atitikti Kris- 
taus laikų apeigoms, kurias ir pats Apaštalas bus regėjęs, Parankų šį Miš 
nos tekstą su vertimu ir komentarais išleido J. Meinhold. Joma (Der Ver- 
sohnungstag), Text, Uebersetzung und Erklūrung, Giessen, 1913. 

2) Fr. X. Kortleitner. Archaeologia biblica 2, Oeniponte, 1917, 274 s 
G. B. Gray. Sacrifice in the Old Testament, Oxford, 1925, 306 s. 

3) J. Bonsirven. Sur les ruines du Temple 7, Paris, 1928, 2375, 

Reikia pastebėti, kad iš knygų, parašytų po Babilonijos ne- 
laisvės, tik vienas Ekleziastikas (50,6 s.) apie permaldavimo šven- 
tę kalba. Bet tai nesvarbu. Yra pakankamai davinių, kurie mus 
verčia. sakyti, kad permaldavimo šventė kilo seniausiais, net Mo- 
zės laikais. Gi Wellhauseno tvirtinimams trūksta tvirto pagrindo. 

Jau nekalbant apie jo teoriją Pentateucho kilmei išaiškinti, 
kuri kaskart vis giliau griaunama 4), čia jis remiasi argumentu e 
silentio. Bet tai nėra lemiamas argumentas. Visai nepanašu į 
tiesą, kad koks 4-to ar 3-io amžiaus rašytojas būtų išgalvojęs iš- 
kilmingą maldytuvės šlakstymą, jį vaizduodamas net permaldavi- 
mo dienos apeigų centru ir nurodydamas, kad tai esąs griežtas 
Mozės įsakymas, kada pati šventovė jau buvo tuščia. Juk san- 
doros skrynios, taigi nė maldytuvės, tuomet jau nebuvo; tokiu 
būdu nebuvo nė kas šlakstyti. Įvesdami šventę po Babilonijos 
nelaisvės, jos apeigas veikiau būtų pritaikę naujoms bažnyčios 
sąlygoms, o ne tokias įvedę, kurių užlaikymas yra visiškai ne- 
įmanomas. Taigi Ezdro laikais negalėjimas užlaikyti šventės apei- 
gų mus verčia pripažinti, kad ji kilusi žymiai senesniais laikais?), 
Pats gi tekstas nurodo, kad ji įvesta paties Mozės įsakymu, mi- 
rus dviem Aarono sūnums, kuomėt juodu, smilkymui panaudoję 
nešventą ugnį, buvo užmušti. Dievas tada taip kalbėjo Mozei: 
„Sakyk savo broliui Aaronui, kad ne kiekvienu metu eitų į šven- 
tyklą, esančią už užkabos ties maldytuve, kuria uždengta skrynia, 
kad nenumirtų (nes aš pasirodysiu debesyje viršuje žinyno); ne- 
įeis, jei nepadarys pirma šitų dalykų“ (Kun. 16, 2—3). Paskui 
seka šios šventės apeigų aprašymas. 

Permaldavimo šventė Izraelyje švenčiama tišri mėnesio (kurs 
atitinka mūsų rugsėjo-spalių mėnesiams) dešimtą dieną (kun. 23, 
27). Tai septintasis mėnuo bažnytinių metų, kurie prasideda Ni- 
san mėnesiu (mūsų kovas, balandis); civilinių metų Tišri yra pir- 
masis mėnuo. Šventė prasideda jau devintą dieną Tišri, iš va- 
karo, kaip ir visos žydų šventės, ir tęsiasi iki vakaro dešimtosios 
dienos. Tą dieną griežčiausiai uždraustas visoks darbas ir įsa- 
kytas pasninkas. „Septintame mėnesyje, dešimtoje mėnesio die- 
noje varginsite savo sielas ir jokio darbo nedirbsite, nei čiabu- 
vis, nei jūsų tarpe pasiliekąs“ svetimtautis. Tą dieną bus jūsų 
permaldavimas ir apsikuopimas nuo visų jūsų nuodėmių; jūs bū- 


4) A. Bea, Der heutige Stand der Pentateuchirage, Biblica, 1935, 175—200 

5) A. Mėdebielle. L'Expiation dans VAncien et le Nouveau Testament, 
vol. I: L'Ancien Testament, Rome, 1924, 00s.; Fr. X. Kortleitner. Archaelogia 
biblica, 281s. 


site apkuopti Viešpaties akyvaizdoje“ (Kun. 16, 29 —30; plg. 23, 
27s.; Skaitl. 29, 7). Kiekvienas, kurs savęs nevargintų tą dieną, 
pražus įš savo tautos, ir kas tik dirbtų kokį nors darbą, tą iš- 
dildysiu iš jo tautos“ (Kun. 23, 29 —30). 

Taigi, įstatymas griežtai reikalauja save varginti tą dieną. 
Tikra atgailos diena. Ne tik dvasiai nusižeminti, bet ir kūnui 
pribausti metas. Kaip paaiškina Mišnos traktatas Joma, tą die- 
ną draudžiama valgyti, gerti, praustis, tepti savo kūną tepalais, 
naudotis moteryste (Joma VIII, 1). Tik vaikai ir ligoniai atlei- 
džiąmi nuo pasninko (Joma, VIII, 4— 5). 

Vyriausis kunigas, kurs tą dieną pats atlieka visas bažnyti- 
nes apeigas, iškilmėms privalo pasiruošti labai rūpestingai. Jau 
septynias dienas prieš šventę jis apleidžia savo namus, šeimą, ir 
užsidaro kambariuose, esančiuose prie bažnyčios. Čia jis lavi- 
nasi apeigose, kurios jam reikės atlikti. Viskas juk turi būti nu- 
matyta ir iš anksto paruošta. Išvakarėse gi, saulei leidžiantis, 
kada netrukus turės prasidėti pasninkas, jis valgo tik truputį, kad 
apsisynkinus naktį netektų užmigti, arba šiaip nors ir nenoromis 
susitepti (Joma, I, 1—4). 

Vakare Tautos vyresnieji jį prisaikdina, kad visas apeigas 
atliksiąs rūpestingai, ir visi, kaip pastebi Joma, skirdavosi su aša- 
romis akyse (Joma, I, 5). „Jis verkė, kad galėjo būti įtartas ne- 
ištikimybe savo pareigoms, jie gi, kad tokį įtarimą išreiškė“, ra- 
šo Mėdebielle (Op. c. p. 94), 

Kad naktį neužmigtų, susirinkusiems jis aiškindavo šv. Raš- 
tą; jei pats nebuvo mokytas, iš šv. Knygų jam paskaitydavo kiti. 
Jei pradėdavo snausti, kunigai jį pažadindavo (Joma, I, 6—7). 
Bet jau nuo vidurnakčio prasidėdavo įvairūs apsiplovimai (Joma, 
III, 2—3; plg. Kortleiiner Archaeologia biblica, 275 s.). Visa tai 
labai ryškiai parodo, kaip labai buvo vertinamas rūpestingumas 
ir švetnumas to, kurs Izraelį turėjo apvalyti nuo nuodėmės. 

Po rytmetinės deginamosios aukos, kurią tą dieną aukoda- 
vo pats vyriausis kunigas pasipuošęs brangiausiais drabužiais, 
prasidėdavo tikroji permaldavimo už tautos nuodėmes apeiga. 
Šiam tikslui buvo paskirta trejopa auka: veršis aukojamas už vi- 
są kunigų luomą ir du ožiu už izraelitų nuodėmę. Charakterin- 
ga šioms apeigoms tai vyriausiojo kunigo įėjimas į Švenčiausią- 
ją (tai vienintėlis kartas metuose) ir ožio išvarymas į dykumas. 

Prieš pradėdamas permaldavimo apeigas, vyriausis kunigas 
išsivelka iš puošnių šventės drabužių, apsiplauna kūną ir velkasi 
paprastais drobiniais drabužiais. Jų baliumas iam turės priminti 

sielos nekaltumo ir sąžinės grynumo reikalą. Atėjęs tada prie 
veršio, kurs turės būti paaukotas už visą kunigų luomą, uždė- 
jęs ant jo savo rankas, išpažįsta savo ir kitų kunigų nuodėmes: 
„O Viešpatie, kalba jisai, prasikaltau, prasižengiau ir nusidėjau 
tau, aš ir mano šeima. Dovanok tad, o Viešpatie, prasikaltimus, 
prasižengimus ir nuodėmes, kurias padariau aš ir mano šeima, 
pagal tai, kas parašyta tavo tarno Mozės įstatyme: „Tą dieną 
bus permaldaujama už jus jums apkuopti; jūs būsite apkuoptį 
Viešpaties akivaizdoje nuo visų jūsų nuodėmių“ (Joma, III, 8; 
plg. Kun. 16, 30). Išgirdę Dievo vardą, šalia stovintieji atsako: 
„Palaimintas teesie garbingas jo karalystės vardas per amžius“ 
(Joma, III, 8). 

Tada vyriausis kunigas eina prie dviejų ožių, kurių vienas 
turės būti papjautas, kitas gi išvarytas į dykumas. Jų likimą tu- 
ri nulemti burtas. Tuo tikslu į urną įdedamos dvi lentelės, ant 
kurių vienos parašyta „Jahvei“, ant kitos gi „Azazeliui“. Jas su- 
maišius, vyriausis kunigas įkiša į urną abi savo rankas ir paėmęs 
į kiekvieną ranką po vieną, ištraukia abi lenteles. Ta, kurią lai- 
kė dešinėje, nurodė likimą ožio stovinčio jo dešinėje; kairėje gi 
rankoje esanti lentelė nurodo likimą to, kurs stovėjo kairėje. Už- 
dėdamas tada abi lenteles ant ožių, jisai sako: „Auka už nuodė- 
mę Jahvei“. Vos tik išgirdo šalia jo stovintieji Dievo vardą, tuoj 
jie jam atsako: „Palaimintas teesie garbingas jo karalystės var- 
das per amžius“. 

Taip nutarus likimą kiekvieno iš ožių, abudu nuvedami į 
savo vietas: tas, kurs turės būti išvaromas į dykumas, su užrištu 
tarp ragų raudonu kaspinu, nuvedamas į išvarymo vietą, antrasis 
gi, kurs turės būti aukojamas, į aukojimo vietą“ (Joma, III, 9; 
IV, 1—2). 

Tada vyriausis kunigas vėl eina prie veršio, kurs turės bū- 
ti paaukotas už jo ir jo šeimos nuodėmes, uždeda ant jo savo 
rankas ir antru kart išpažįsta savo ir viso kunigų luomo kaltes 
(Joma, IV, 2). Ir kadangi pridera, kad tas, kurs turi apkuopti 
kitus, pats būtų švarus nuo nuodėmės, tą veršį tuojau ir aukoja 
savo ir savo luomo nuodėmėms apkuopti. Kraujo apeigos čia 
yra trejopos, kaip ir už nuodėmę vyriausiojo vieno kunigo (plg. 
Kun. 5, 3—12), su tuo tačiau skirtumu, kad šį kartą jis gali įeiti 
į Švenčiausiąją. „Tai vienintėlė diena metuose, kada prieš jį ir 
tik jam vienam ši paslaptinga Dievo buveinė atsiveria“ 9). 


6) A. Mėdebielle. Op. c. p. 06, 

Papiovęs tad veršį už savo nuodėmę ir surinkęs jo kraują 
į indą, jis ima smilkytuvą pilną žioruojančios ugnies, paimtos 
nuo deginamųjų aukų altoriaus, kitoj gi rankoj nešdamas smil- 
kalus, su baime įeina į Švenčiausiąją. Vos tik pakėlęs uždangą, 
skubiai pila smilkalų ant žarijų, „kad, uždėjus ant ugnies smil- 
kalų, jų debesėlis ir dūmai apdengtų žinyną, esantį ant liudijimo, 
ir kad patsai nemirtų“ (Kun. 16, 13). Taip Jahvė, kurs sėdi ant 
cherubimų sparnų virš maldytuvės, žinyno, slepiasi smilkalų dū- 
muos, nes negalima matyti Dievą ir likti gyvam (plg. Iš 33, 20). 
Padėjęs tada smilkytuvą prieš maldytuvę įr trumpai pasimeldęs 
— ilgiau melstis vengta, kad lauke pasilikusiems izraelitams ne- 
duotų rūpesčio, — jis iš čia išeina (Joma, V, 1). 

Paėmęs dabar veršio kraują, kurį kas nors maišė, kad ne- 
sustingtų, jis vėl grįžta į Švenčiausiąją, pilną smilkalų kvapo, ir 
prieina prie sandoros skrynios. Čia pavilgęs savo pirštą veršio 
kraujuose, jis šlaksto septynis kartus ant maldytuvės ir septynis 
kartus ties maldytuve. Ir taip apkuopęs Švenčiausiąją nuo ku- 
nigų sutepimų, jis išeina lauk (Kun. 16, 14; plg. Joma, V, 4). 

Dabar prasideda permaldavimas už tautos nuodėmes. Šiuo 
tikslu vyriausis kunigas eina prie deginamųjų aukų altoriaus, kur 
turi būti aukojamas ožys, pažymėtas burtu „Jahvei“. Ožys tuo- 
jau piaunamas. Surinkęs jo kraują į indą, vyriausis kunigas tre- 
čiu kart eina į Švenčiausiąją ir vėl šlaksto, kaip ir pirmiau, su 
ožio krauju, t. y., septynis kartus ant maldytuvės ir septynis kar- 
tus ties maldytuve (Kun. 16, 15; Joma, V, 4). Išėjęs į Šventąją, 
jis šlaksto užkabos link, vieną kartą aukštyn ir septynis kartus 
žemyn, pirma su veršio, paskui gi su ožio krauju (Joma, V, 4). 
Tuo apkuopimas „nuo Izraelio sūnų susitepimų, ir nuo jų per- 
žengimų, ir nuo visų nuodėmių“ (Kun. 16, 16) Švenčiausiojoj bai- 
giamas. Viešpaties akį dabar jau nebeužgaus nei kunigų nei 
tautos nuodėmė. Maldytuvė savo pareigas atliko: Jahvė yra per- 
maldautas. 

Tautos nuodėmė tačiau ne tik Švenčiausiąją, bet ir Šventą- 
ją subiaurino; taigi reikia ir ją apkuopti. Šiuo tikslu vyriausis 
kunigas sumaišo veršio ir ožio kraują ir šiuo mišiniu patepa ke- 
turis smilkalų altoriaus ragus, be to, pasivilgęs savo pirštą krau- 
juose, jį šlaksto septynis kartus (Kun. 16, 18—19; Joma, V, 41 - 6). 
Likusį gi kraują išpila prie deginamųjų aukų altoriaus, kur po- 
žeminiu kanalu jis nuteka į Kedroną"). Šiuo ir baigiasi Švento- 


7) Mišna šia proga pažymi, kad paskui „jis parduodamas sodininkams 

sios apkuopimas. Ir kunigai ir visa tauta dabar jau pilnai ap- 
kuopti nuo visų savo nuodėmių. Taip pat visa šventykla, Šven- 
toji ir Švenčiausioji, apvalyta nuo visokio sutepimo. 

Paskutinė šių iškilmių apeiga, viena iš charakteringiausių ir 
liaudeis vaizduotei labiausiai pritaikinta, buvo ožio, ant kurio kri- 
to burtas „Azazeliui“, išvarymas į dykumas, kur jis nešė su sa- 
vim visas Izraelio nuodėmes. Reik pripažinti, kad jis trumpai ir 
vaizdingai išreiškė visą permaldavimo dienos mintį: nuodėmių 
pašalinimą. 

Taigi vyriausiajam kunigui apkuopus šventyklą, prie jo bu- 
vo atvedamas antrasis ožys, ant kurio buvo kritęs burtas „Aza- 
zeliųi“. Ant jo galvos uždėjęs abi savo rankas, jis vėl pripažįs- 
ta nuodėmes, tik šį kartą ne vien savo luomo nuodėmes, bet ir 
visos Izraelio tautos: „O Viešpatie, sako jisai, tavo tauta, Izraelio 
namai, tau prasįkalto, prasižengė ir nusidėjo. Dovanok tad, o 
Viešpatie, prasikaltimus, prasižengimus ir nuodėmes savo tautos, 
Izraelio namų, pagal tai, kas parašyta tavo tarno Mozės įstatyme: 
„Tą dieną bus permaldaujama už jus, jums apkuopti; jūs būsi- 
te apkuopti Viešpaties akivaizdoje nuo visų jūsų nuodėmių“ (Jo- 
ma, VI, 2; plg. Kun. 16, 30). Kunigai ir minia, išgirdę Viešpaties 
vardą, dabar puolė kniūbšti ant žemės ir šaukė: „Palaimintas 
teesie garbingas jo karalystės vardas per amžius“ (Joma, VI, 2). 

Šiuo nuodėmių išpažinimu norėta pažymėti, kad visos IZ- 
raelio nuodėmės simboliškai pereina ant ožio, kurs jas pašalins 
iš tautos tarpo, jas nunešdamas į negyvenamą vietą. „Ožys nu- 
neš jų prasikaltimus į negyvenamą vietą“, sako šv. Raštas (Kun. 
16, 22). 

Šv. Raštas nereikalavo ožį nužudyti; užteko jis išvaryti į dy- 
kumas. Bet ožys palikti gyvas prietaringiems ir mažiau nusima- 
nantiems žydams kėlė baimės, kad jis nesugrįžtų ir su savim 
nuodėmių atgal neparneštų. Todėl, kaip pastebi Mišna, jis buvo 
nustumiamas nuo stataus kalno, kur krisdamas jis užsimušdavo 
dar nepasiekęs kalno apačios (Joma, VI, 6). 
kaip trąša“ (Joma, V, 6). Iš to matyti, kad izraėlitai kraujo atžvilgiu nebuvo 
prietaringi: išskyrus altoriaus reikalus, jis tegalėjo būti tik trąša. Jei tačiau 
naudojamas aukoms jis turėjo tiek reikšmės ir vertės, tai tik dėka savo sim- 
bolizmo, kurį Dievas savo autoritetu pašventino. Šia proga šlakstomas krau- 
jas turėjo vėl sujungti tautą su Dievu, tai buvo tarsi sandoros atnaujinimas. 
Bet toks su Dievu susijungimas neįmanomas be nuodėmių atleidimo. Taigi 
šios šventės proga jos buvo atleidžiamos, juo labiau, kad gyvulių kraujas 
vaizdavo ir atstojo jų kraują, jų gyvybę, bėsišaukiančią malonės iš Dievo. 
Be to, kraujas čia buvo šventyklos apkuopimo, pašventinimo priemonė. 


Kai visa tai buvo vykdoma, vyriausis jų kunigas, pakeitęs 
savo prastutėlius atgailojančio drabužius į puošnius šventės dra- 
bužius, aukojo du avinu kaip deginamąją auką, vieną už save, 
kitą gi už tautą. Kartu su šia deginamąja auka ant altoriaus 
liepsnojo ir veršio bei ožio, paaukotų už nuodėmę, riebiosios 
dalys (Kun. 16, 23—25). Visa kita buvo išnešama už šventyk- 
los ir sudeginama, kadangi šių aukų mėsos, kaip paaukotų už 
kunigų nuodėmes, kunigai valgyti negalėjo, kaip tai darydavo su 
mėsa aukų, paaukotų vien tik už žmonių nuodėmes. Sudeginani 
gi buvo išvengta jų išniekinimo, suteršimo. Žmogus gi, kuriam 
buvo pavesta šios dalys sudeginti, kaip ir tas, kurs ožį buvo nu- 
vedęs į dykumas, grįždami į miestą turėjo plauti savo drabužius 
ir išsimaudyti (Kun. 16, 26, 28). 

Atlikęs paskutines aukojimo apeigas, vyriausis kunigas vėl 
apsivelka baltais drobiniais atgailojančio drabužiais ir ketvlrtu 
kart įeina į Švenčiausiąją išsinešti smilkytuvo. Tuo visos iškil- 
mės ir baigiamos. 

Vakare, kai tik pasirodžiusios pirmosios žvaigždės paskel- 
bė, kad pasninkas baigtas, susitaikę su Dievu gyventojai, savo 
džiaugsmui pareikšti, pradėdavo pokyliauti ir linksmintis. Dabar 
vėl jie save laikė nesuteptais, šventais ir atstatytos sandoros su 
Dievu dalyviais. Ir jie dabar džiaugėsi ta Dievo bičiulyste. 

Reik pažymėti, kad ši šventė Senojoj Sandoroj buvo labai 
svarbi ir reikšminga. Juk sudarius prie Sinajaus sandorą, Izrae- 
lis skaitėsi Dievo tauta, Dievo nuosavybe (segula), ir kaip tokia 
turėjo būti šventa. Juo labiau turėjo būti šventi kunigai, Dievo 
tarnybai pašvęsti asmens. „Bus šventi savo Dievui ir nesuteps 
jo vardo; nes jie aukoja Viešpaties smilkalus ir Dievo duonas ir 
todėl bus šventi“, sako šv. Raštas (Kun. 21, 6). 

Bet kaip'dažnai vieni ir kiti prasižengia! Įvairios nuodėrnės 
sutepė jų sielas ir subiaurino šventyklą. Tuo tarpu ne už visas 
nuodėmes Dievas buvo permaldautas, ne už visus prasižengimus 
jam buvo atsiteista, ar tai iš apsileidirmo, ar tai iš negalėjimo au- 
koti kaskart vis naujas aukas. Bet ir aukų aukojime galėjo įsi- 
briauti ydų, kurios silpnina jų galią permaldauti Dievą. Taip tat 
laužoma sandora yra kritingoj būklėj ir yra pavojuj būti panai- 
kinama. Štai kodėl toks didelis reikalas bent kartą metuose ben- 
drai už visus permaldauti Dievą, apkuopti šventyklą ir žmones?). 

Tenka pažymėti, kad šių visų permaldavimo apeigų esmę 
sudaro kraujo apeigos: kraujas apkuopia ir bažnyčią ir žmones. 

S) Mėdebielle. Op. c. p. 102. | 

„Einant įstatymu, teisingai pastebi šv. Povilas Apaštalas savo 
laiške:Žydams, kone viskas apvaloma krauju, ir be kraujo išlieji- 
mo nėra atleidimo“ (Žyd. 9, 22). Ožio išvarymo apeigos yra tik 
liaudies vaizduotei pritaikintas priedas, kad kiek suprantamiau ir 
apčiuopiamiau atvaizduotų nuodėmės pašalinimą. 

Tiesa, pagonių tautose panašios praktikos ką kitą reiškė. 
Jie tikėjo, kad nelaimę, ligą, net nuodėmę galima paversti į kokį 
nors daiktą ar gyvulį, kurį sunaikinant ar užmušant būtų galima 
kartu su jais sunaikinti ar pašalinti ir nelaimę, ligą ar nuodėmę"), 
Bet ši mintis yra visai svetima Mozės įstatymui. Ožio išvarymas 
į dykumas tai tik vaizdingas, bet bereikšmis priedas. Visa per- 
maldavimo esmė sukoncentruota kraujo apeigose. Taigi priimant 
šią apeigą į ritualą jai duota visai kita mintis. Jo uždavinys nepa- 
šalinti nuodėmę, bet tik jos pašalinimą pavaizduoti. 

Be to, klaidinga manyti, kad šis ožys būtų vedamas į dy- 
kumas, kad ten būtų paaukotas dykumose gyvenančiam demo- 
nui Azazeliui, panašiai kaip pirmasis buvo paaukotas Jahvei. To- 
kia mintis Mozės Įstatymui yra visai svetima, net priešinga (plg. 
Kun. 17, 3—7). Iš viso ginčijamasi, kas yra tas Azazelis? Vul- 
gata šį žodį nelaiko tikriniu vardu, todėl žodžius: „Kurs nuves 
ožį Azazeliui“ (Kun. 16, 26), ji verčia? „Kurs nuves išsiųstinąjį 
ožį“ — gui dimiserit caprum emissarium“. Tekstą šiaip supra- 
to ir LXX, taip pat Simachas, Akvila ir Teodocijonas, vėlesnieji 
Senojo Įstatymo vertėjai. Kai kas tačiau mano, kad Azazelis yra 
pavadinimas kalno, esančio Sinajaus pusiausaly, nuo kurio turė- 
davęs būti nustumtas nuodėmėmis apkrautas ožys, kad iš čia 
jau daugiau nebegrįžtų 10. Bet ši nuomonė yra vargu priimtina, 
Negi būtų norėjęs Mozė įpareigoti žydus kasmet vesti ožį iš 
Kanaano žemės į Sinajaus pusiasalį? Dėl to reikia labai abejoti. 
Kaikas todėl mano, kad Azazelis yra dykumų demonas. Jau jo 
priešpastatymas Jahvei parodo, kad tai tikrinis vardas: kai pirma- 
sis ožys yra paaukojamas Jahvei, šis yra atiduodamas Azazeliui, 
nuvedant jį į dykumas, kurie vaizduotasi demonų karalyste, jų 
gyvenamąja vieta (plg. Iz. 13, 21; 34. 14; Tob. 8, 3; Mat. 12, 43). 
Apokritinė Enoko knyga Azazelį pakartotinai demonu vadina, net 
jį laiko vienu iš jų vadų (6, 7; 8, 1). Kokia prasme šis ožys 
būtų demonui atiduodamas? Ne kaip auka jis siunčiamas į dy- 

3) J. G. Frazer. The Scapegoat 3, London, 1920. 

10) S. Landersdorfer. Studium zur biblischen Versėhnungstag, Miins- 
ter i. W., 1924, p. 13 S. 


kumas, bet kaip demonui ir jo karalystei grąžinąs tautos nuodė- 
mes. Nors kai kam priimtimesnė atrodo Vulgatos prasmė !!), bet 
ir anoji turi nemaža šalininkų !*). 

Reik pastebėti, kad šalia ritualinės dalies, kuri, norint gauti 
nuodėmių atleidimą, reikėjo būtinai atlikti, moralinė dalis nebuvo 
pamiršta. Juk dar reikalinga buvo atgaila; reikėjo taip pat atsi- 
lyginti artimui už jam padarytas skriaudas 13), 

Šv. Povilas savo laiške Žydams, kalbėdamas apie šios die- 
nos auką, mini tik žydų vyriausiojo kunigo įėjimą į Švenčiausią- 
ją, nešant kraują už tautos nuodėmę. Jam tai primena Kristų, 
vyriausįjį Naujosios Sandoros kunigą, kurs ne su gyvulių, bet 
su savo krauju įžengia į dangų, žemiškosios padangtės, žemiš- 
kosios šventyklos paveikslą. Apie išvaromą į dykumas ožį jis 
nesako nė žodžio. Vėlesnis tačiau rašytojas, Barnabo laiško au- 
torius, jau kalba apie abudu šios šventės ožius. Ir vienas ir ki- 
tas jam vaizduoja Kristų: piaunamasis ožys vaizduoja Krisių už 
žmonijos nuodėmes mirštantį, ožys, kurs išniekinamas ir išvaro- 
mas į dykumas, Kristų kenčiantį 14). 

Tai buvo Dievo mintis, kad šios šventės apeigos kalbėtų 
apie būsimus dalykus, apie išsilaisvinimą iš nuodėmės geresnės 
aukos dėka. Tuo tarpu reikėjo tenkintis tik simboliais ir vaiz- 
dais, iki ateis tikroji permaldavimo diena, kada Dievo Siinus sa- 
vo paties auka sutaikins dangų su žeme, savo krauju nuplaus 
žmonijos nuodėmės dėmę. 


11) H. Lesotre. Bouc ėmissaire, Dict. de la Bible, I t. kol. 1874 s, 

12) P. Heinisch. Das Buch Leviticus, Bonn, 1935, p. 74 s. 

18) J. Bonsirven. Le Judaisme Palestinien au temps de Jėsus Christ 
Paris, 1935, II t. p. 127. 

14) Barn. VII. Plg. Fr. X. Funk. Patres Apostolici, Tubingae, 1901, 114. 
p. 6l. 


